Ključni dani za ubrzanje ka EU - Dnevni list Danas\nPočetna » Politika » Ključni dani za ubrzanje ka EU\nSve o pripremnim skupovima za konferenciju Evropska unija - Zapadni Balkan, 2. juna u Sarajevu\nKljučni dani za ubrzanje ka EU\n– Pripremna konferencija na ekspertskom nivou uoči ministarskog sastanka EU – Zapadni Balkan, zakazanog za 2. jun u Sarajevu, održava se danas u Beču.\nDobro obavešteni diplomatski izvori detaljno su informisali Danas o bečkom „seminaru eksperata visokog nivoa“, kao i o sledećem, sarajevskom, zakazanom za 19-21. maj.\n0Piše: L. Valtner - N. Tomić 11. maja 2010. 17.51\nCilj ovih sastanaka je da se, na stručnom nivou, ali i uz prisustvo predstavnika vlada balkanskih zemalja i zvaničnika EU i njenih država članica, pokrenu teme koje će biti u fokusu predstojećeg zasedanja šefova diplomatija Zapadnog Balkana i Evropske unije u Sarajevu, koje će imati ipak neformalni karakter, u skladu s predviđenim „gimnih“ formatom.\nOd izuzetne važnosti je da ministarska konferencija bude uspešna, da se svi odazovu i da protekne u konstruktivnom dijalogu, ističu Danasovi izvori, naglašavajući da je uspeh sarajevskog sastanka ključan za uspešan nastavak evropskih integracija i Srbije i celog regiona. Ova konferencija je od najveće važnosti i za Španiju, koja je kao zemlja predsedavajuća EU njen formalni organizator, i za Italiju, čiji je ministar spoljnih poslova Franko Fratini uspeo da s Beogradom i Prištinom postigne dogovor o „gimnihu“, ali i za raspoloženje u svim ostalim članicama Unije, koje će od spremnosti zemalja regiona da se odazovu pozivu i tamo budu konstruktivne, meriti njihovu privrženost procesu puta ka punopravnom članstvu u EU, ističu dobro obavešteni sagovornici Danasa.\nNaš list je dobio agende oba pripremna skupa, današnjeg u Beču, i onog koji sledi u Sarajevu.\nOrganizator bečkog „seminara“ je Ministarstvo spoljnih poslova Austrije, a učešće su potvrdili, između ostalih, šef austrijske diplomatije Mihael Špindeleger, zamenik ministra spoljnih poslova Grčke Dimitris Drucas, nemački diplomata Štefan Lene, visoki predstavnik u BiH Valentin Incko, direktorka Kancelarije za evropske integracije Vlade Srbije Milica Delević i ministar prosvete i nauke i tehnologije Kosova Enver Hodžaj.\nAustrijski stručnjaci za evropske integracije i zapadni Balkan pripremili su predlog preporuka sa sastanka, koji će danas verovatno u najvećoj meri biti i usvojen. Tu se navodi da bi sve zemlje regiona trebalo da dobiju status kandidata za članstvo u Uniji do kraja 2011; da bi sa onima koje su postigle najveći napredak trebalo da počnu pregovori za članstvo u toku 2012; da bi zemlje regiona morale da izraze jasnu spremnost za rešavanje svih međugraničnih problema, bilateralno ili uz posredovanje; kao i da bi, pre svega, u proleće 2011. trebalo obaviti monitoring napretka u procesu integracije „svih zemalja, uključujući Kosovo“.\nEksperti Heder Grabe, Gerald Knaus i Danijel Korski upućuju i jasne preporuke šta bi trebalo uraditi ako bi navedeni ciljevi bili postignuti.\n„Evropska komisija treba da, što pre je moguće, pošalje upitnik Bosni i Hercegovini, Srbiji i Kosovu; Bosna treba da podnese zvaničnu kandidaturu za članstvo početkom 2011, zajedno sa odgovorima na pitanja iz upitnika (nakon što Kancelarija visokog predstavnika prestane s radom krajem 2010); Evropska komisija treba da u toku 2011. pripremi mišljenje o kandidaturama Srbije i BiH u isto vreme kada se bude obavljao monitoring napretka“, dakle u proleće 2011. godine.\nKako saznaje Danas uvidom u agendu pripremnog sastanka 19-21. maja u Sarajevu, stručnjaci iz zemalja regiona i iz EU razmatraće tom prilikom teme poput „kako da EU završi tzv. evropeizaciju Zapadnog Balkana“, „zbog čega evropske integracije balkanskih zemalja treba da ostanu prioritet“, „koji je kredibilni vremenski okvir za pristupanje ovih zemalja Uniji“.\nOrganizator tog skupa je uticajni nevladin Institut za bezbednosne studije Evropske unije, uz podršku španskog predsedništva EU i organizacije Spoljnopolitička inicijativa BiH.\nSrbiju će i tu predstavljati direktorka vladine Kancelarije za evropske integracije Milica Delević, dok će s Kosova biti Veton Suroi, publicista i osnivač medijske kompanije Koha. Planirano je da među govornicima budu šef diplomatije BiH Sven Alkalaj, direktor Evropske komisije zadužen za Zapadni Balkan Pjer Mirel, evropski parlamentarci Hanes Svoboda i Zoran Taler, a očekuje se da će doći i ministar spoljnih poslova Slovačke Miroslav Lajčak, zvaničnik italijanskog MIP-a Rafaele Trombeta i, svakako, neko od visokih predstavnika Ministarstva spoljnih poslova Španije.\nPredsedavajući Saveta ministara EU, ministar spoljnih poslova Španije Migel Anhel Moratinos, izjavio je da su sve pozvane strane potvrdno odgovorile na poziv za učešće na sarajevskom sastanku i da je postignut dogovor o „gimnih formuli“.\n– To je formula o kojoj je postignut dogovor sa svim stranama. To će biti velika konferencija koja će omogućiti da se svede bilans svega što je učinjeno posle samita EU – Zapadni Balkan, koji je održan pre deset godina u Zagrebu. Istovremeno razmotriće se i budućnost odnosa zemalja Zapadnog Balkana i EU… Mi želimo da na konferenciji učestvuju ne samo 27 zemalja Evropske unije već i SAD, Ruska Federacija i Turska, kako bismo zajednički doprineli stabilnosti i garantovali budućnost celom regionu. Verujem da je najbolji doprinos španskog predsedavanja EU Zapadnom Balkanu upravo ta konferencija u Sarajevu – rekao je Moratinos novinarima.


Nemački obaveštajci pomagali medijima da kritikuju Rusiju - Sputnjik Srbija\n21:59 20 Januar 2021\n20:06 17.12.2017 (osveženo 20:07 17.12.2017) Preuzmite kraći link\nSavezna obaveštajna služba Nemačke (BND) tajno je novinarima davala informacije u kojima se kritikuje Rusija, objavio je „Tagešpigl“. Štaviše, agencija je dostavljala medijima podatke pre njihovog javnog objavljivanja. To se dešavalo na zatvorenim sastancima sa izabranim predstavnicima štampe, objašnjava list.\nŠef BND-a: Rusija nije prijatan sused\nRadi se o informacijama koje je u svom govoru sredinom novembra objavio direktor BND Bruno Kal, nastavlja „Tagešpigl“. On je rekao da smatra da je Rusija „potencijalna pretnja“. Prema njegovim rečima, Kremlj je koristio različita „sajber-sredstva“ za mešanje u predsedničke izbore u SAD.\nKal je naglasio da Moskva ima „veliko znanje“ u toj oblasti. Tada je Kala brinulo što će do 2020. godine Rusija modernizovati svoje trupe za 70 odsto. Sada je objavljeno da su podaci, koje je on izneo tokom svog govora, prethodno dostavljeni nekim novinarima.\nZa obaveštajne službe tajni pregovori su neprihvatljiva praksa razmene informacija sa medijima, ističe list. Obično takvom formatu pribegava vlada zemlje, odnosno to čine organi vlade. U takvim slučajevima, predstavnici medija se obavezuju na neširenje informacija. Međutim, često se informacije ipak objavljuju, ali bez upućivanja na izvor, objašnjava „Tagešpigl“.\nmediji, BND, Bruno Kal, Nemačka


Nakon isključenja Aluminija u elektroenergetskom sistemu stvorili se problemi: Nastao višak struje – Haber.ba\nNakon isključenja Aluminija u elektroenergetskom sistemu stvorili se problemi: Nastao višak struje\nIsključenje Aluminija d.d. Mostar zadaje ozbiljne udarce i elektroenergetskom sistemu naše zemlje, a ovo pitanje naći će se i na sutrašnjem zasjedanju Doma naroda Parlamenta Federacije BiH.\nPrenos el. energije - BiznisInfo.ba\nKako “Klix” saznaje Nezavisni operator sistema (NOS) u BiH je 15. jula ove godine na zahtjev Državna regulatorna komisija za električnu energiju (DERK) dostavio informaciju o stanju elektroenergetskog sistema nakon isključenja Aluminija d.d. Mostar, a koja sadrži niz izuzetno zabrinjavajućih informacija.\nU informaciji se navodi da je sa stanovišta sigurnosti rada elektroenergetskog sistema BiH isključenje Aluminija s prenosne mreže imalo izražene negativne posljedice, prvenstveno na stanje naponskih prilika. Navedena informacija je dodatno zabrinjavajuća jer je poznato kako u EES BiH već duže vrijeme postoji izražen problem previsokih napona koji je dodatno pojačan isključenjem Aluminija.\nOvo pitanje na sutrašnjoj sjednici Doma nadora FBiH postavit će zastupnik Socijaldemokratske partije BiH Aner Žuljević, koji smatra da će isključenje ovako velikog potrošača dovesti do izazivanja lančanih problema s viškom proizvodnje električne enegije koja se neće moći izvoziti zbog ograničenih mogućnosti prekograničnih prenosnih kapaciteta.\nPrimjer koji potvrđuje navedeno je podatak da se u febuaru i martu 2018. godine iz BiH izvozilo 1300 MWh/h, gdje je EES BiH bio na granici ugroženosti i navedeni iznos izvoza ne bi bio ni odobren da Aluminij nije bio u pogonu.\n“U slučaju kada se sva proizvedena energija ne može plasirati, dotoci u akumulacionim jezerima, umjesto korištenja za proizvodnju usmjeravaju se na prelijevanje preko brana kao čist gubitak. S ekonomskog aspekta je izuzetno važno imati na umu da je Aluminij trošio 103.000.000 kWh, što izraženo u procentima predstavlja oko deset posto ukupno preuzete električne energije sa prenosne mreže”, kazao je za Klix.ba Žuljević.\nUzimajući u obzir da pomenuta informacija sadrži niz vrlo zabrinjavajućih pokazatelja, on će tražiti od NOS-a da sve podatke javno objavi kako bi se jasno utvrdile moguće sistemske opasnosti kada je u pitanju isključenje Aluminija. Spekulira se da će isključenje mostarske kompanije dodatno opteretiti ostale potrošače te je vrlo važno izračunati evidentne finansijske gubitke.\n“Ovaj momenat dodatno će zakomplicirati poziciju EES u ITC mehanizmu (mehanizam kompenzacije između operatora prijenosnog sistema), pa se postavlja pitanje kakve će biti posljedice. Puno je ozbiljnih pitanja, zbog kojih niti jedna institucionalna informacija ne smije ostati tajna jer po prirodi stvari institucije su dužne upoznavati javnost i reagirati sa mjerama u cilju smanjivanja svih mogućih posljedica”, kazao je Aner Žuljević.\nTeme:Aluminij d.d., Dom naroda, električna struja, Elektroenergetski sistem\nNakon pogibije sestara Ušto u Švedskoj umro je njihov djed Alija: “Umro od tuge za unukama”\nDvanaest dana nakon što su u teškoj saobraćajnoj nesreći u Göteborgu poginule sestre Elma...\nVučić: Od mene ćete samo čuti da je RS ustavna kategorija\nOn je pozvao građane Srbije na jedinstvo i očuvanje mira, navodeći da je uvjeren...


Izvor: Radio Slobodna Evropa, 12.Dec.2019, 17:56\nBivši predsednik Bolivije Evo Morales, koji je napustio zemlju posle spornih predsedničkih izbora, doputovao je danas (12. decembar) iz Kube u Buenos Ajres gde ima nameru da ostane, izjavio je novi šef argentinske diplomatije, Felipe Sola. Avion sa Moralesom sleteo je na aerodrom kod Buenos Ajresa. "On dolazi kako bi ostao u Argentini u svojstvu podnosioca zahteva za azil a potom će dobiti status izbeglice", rekao je Sola. Novi predsednik Argentine Alberto Fernandes u...\nBivši predsednik Bolivije Evo Morales, koji je napustio zemlju posle spornih predsedničkih izbora, doputovao je danas iz Kube u Buenos Ajres gde ima nameru da ostane, izjavio je novi šef argentinske diplomatije Felipe Sola. Avion sa Moralesom sleteo je na aerodrom kod Buenos Ajresa. "On dolazi kako...


Dodik potvrdio da je s Erdoganom razgovarao o gulenistima - Svet - Dnevni list Danas\nPočetna » Svet » Dodik potvrdio da je s Erdoganom razgovarao o gulenistima\n0Piše: Beta 09. jula 2019. 13.50\n„Naravno, juče smo sa predsednikom Turske razgovarali o toj temi. Turska ima određene zahteve i to nije tema koja je sada aktuelizovana, bila je tema i kada smo bili u Ankari“, rekao je Dodik novinarima na Jahorini.\nOn je dodao da Turska „ima informacije u vezi sa državnim udarom koji je ranije pokušan u toj zemlji“.\n„Evidentirano je da u BiH postoje neki ljudi i institucije, nalaze se uglavnom na prostoru Federacije BiH, i mislim da je to stvar federalnih organa i mislim da je to Erdoganu sasvim jasno“, kazao je Dodik.\nSarajevski portal Žurnal juče je objavio da je Ministarstvu bezbednosti BiH dostavljeno osam imena takozvanih „Gulenovaca“ u BiH, čiju deportaciju žele turske vlasti.\ngulenisti, Milorad Dodik, razgovor, Redžep Tajip Erdogan


PressReader - 24 Sata (Serbia): 2018-11-08 - Vlada Kosova nema nameru da povuče odluku o uvođenju takse\nVlada Kosova nema nameru da povuče odluku o uvođenju takse\n24 Sata (Serbia) - 2018-11-08 - U FOKUSU -\nVLADA KOSOVA saopštila je da nema nameru da povuče odluku o uvođenju takse od 10 odsto na uvoz robe iz Srbije i Bosne i Hercegovine, a portparol Carine Kosova Adrijatik Staviljeci je potvrdio da je već počela primena te odluke.\n- Da, počela je primena - kazao je Staviljeci za portal gazetaexpress.com.\nŠef Delegacije EU u Srbiji Sem Fabrici izjavio je da se EU protivi meri Prištine koja je povećala carine na uvoz srpskih proizvoda.\nFabrici je istakao da je EU zatražila pojašnjenja u vezi sa merama Prištine.\n- To je nešto čemu se mi protivimo jer nije u skladu sa CEFTA sporazumom i Sporazumom o stabilizaciji i pridruživanju - rekao je Farbici novinarima u Beogradu.\nNaveo je i da će to pitanje biti pokrenuto i na današnjem sastanku predsednika Srbije Aleksandra Vučića i Hašima\nTačija u Briselu u nastavku dijaloga Beograda i Prištine.\nProtiv odluke vlade Kosova u utorak su reagovali iz Evropske unije.\n- Evropska unija očekuje da se Kosovo, koje trenutno predsedava CEFTA-om, u potpunosti pridržava obaveza iz CEFTA i da opozovu ovu meru - navela je u saopštenju portarolka EU Maja Kocijančič.\nPremijerka Ana Brnabić zahvalila se EU na reakciji jer je, kaže, Brisel ovaj put ekspeditivno i prilično jasno i direktno reagovao.\n- Važna su nam uveravanja EU da će se to vratiti u normalu da bi se nastavio dijalog - istakla je premijerka i dodala da svaki put kada se pomene dijalog desi se jednostrani incident Prištine kojim se dovodi u pitanje njihova spremnost da učestvuju u dijalogu i da se on nastavi.\nBrnabićeva očekuje da će se privremene institucije u Prištini urazumiti i povući meru o većim carinama na proizvode iz Srbije, jer je to jasno kršenje CEFTA protokola, Sporazuma o stabilizaciji i pridruživanju i svih ugovora o regionalnom povezivanju.\nDirektor Kancelarije Vlade Srbije za Kosovo i Metohiju Marko Đurić izjavio je da Srbija zahteva momentalnu i odlučnu reakciju međunarodne zajednice.\n- Trgovinski ratovi koje pokreće Priština stanuju samo u bolesnim glavama koje misle da mogu da urade nešto, a nanose štetu i srpskom i albanskom narodu - rekao je Đurić i dodao da se mora zaustaviti pravno i ekonomsko nasilje, te da je nužno da Priština povuče tu odluku.


VIDEO – Nagrada za dokumentarni film "Ljepota krajnosti" | BL Portal\nNa nedavno održanom, trećem internacionalnom festivalu turističko- ekološko dokumentarnog filma „VRMDžA FEST 2019“ u Srbiji, nagradu za najbolji turistički film u filmskoj produkciji dobio je autor Branko Lazić za film “Ljepota krajnosti” u produkciji Radio-televizije Republike Srpske (RTRS).\nFilm je snimljen 2018. u kanjonu Tijesno pored Banjaluke za vrijeme održavanja festivala „Dril end čil“ u organizaciji penjačkog kluba Ekstrimo.\nOvo je priča o mladim ljudima iz cijelog svijeta koji dolaze na ovaj festival i na visini od nekoliko stotina metara uživaju u avanturi prelaska kanjona na trakama koje su razapete između njegovih vrhova.\nMeđunarodni stručni žiri u sastavu: Bernardin Modrić, reditelj iz Rijeke i direktor “Histori Film Festivala”, Dejan Dabić, filmski kritičar iz Niša i Saša Đorđević, novinar agencije Beta odlučili su da je film o nesvakodašnjem penjačkom festivalu „Dril end čil“ najzanimljivija filmska produkcija na festivalu ove godine.\nFilm je ušao u zvaničnu selekciju još tri međunarodna festivala turističko- avanturistkih filmova i očekuje ga zanimljiv festivalski život.\nŠarović i Ivancov: Otvoriti rusko tržište za hranu životinjskog porijekla


pink.rs | Dodik: Narušavanje Republike Srpske, tražiću razumevanje od Vučića\nSrpski član Predsedništva BiH Milorad Dodik najavio je danas da će od predsednika Srbije Aleksandra Vučića u razgovoru u subotu tražiti razumevanje za situaciju u kojoj se nalazi Republika Srpska, uz ocenu da je nova odluka Ustavnog suda BiH o imovini pokazatelj da je namera tog suda da uruši snagu Republike Srpske.\n"Reći ću mu da su Srbi napadnuti na svim mestima gde žive, u Crnoj Gori, na KiM, u RS, da ne pričam u Federaciji i da svi žele od nas da naprave remetilački faktor", rekao je Dodik za javni servis, uoči sastanka u subotu koji će predsednik Vučić održati sa predstavnicima Srba u regionu.\nPodseća da je sprovedena privatizacija državne imovine i da postoji opasnost od nametanja preispitivanja izvršenih privatizacija.Milorad Dodik je rekao da Republika Srpska nema izbora i da ne može da prihvati da se kreće ka tome da tiho "nestane kroz ovu priču".\nKako je rekao, RS može da izabere da bude ugušena za nekoliko godina ili da krene putem svoje nezavisnosti i samostalnosti.Kao prve korake je najavio to što predstavnici RS neće odlučivati u zajedničkim isnstitucijama.\n"Ako neko drži do suvereniteta BiH, kakva je to država gde je strani sudija u Ustavnom sudu", upitao je Dodik i dodao da su stranci navijački nastrojeni prema Bošnjacima.\n"Samo govorim da smo mi ovog puta ozbiljni i da nećemo od toga odustati", zaključio je Dodik.


Tanjug 10. januara 2021. 08:48\nBEČ – Za pad frekvencije u elektromreži Evrope, do koje je došlo u petak posle podne, a koja je mogla da izazove ogromne probleme u snabdevanju električnom energijom, kriv je nestanak struje u delu Rumunije.\nPrema rumunskom operateru „Transelektrika“, severnozapadni deo Rumunije ostao je bez struje, u nekim mestima i do sat i po, dok je u drugim delovima zemlja napon pao i na do 90 volti.\nAustrijski eksperti već duže upozoravaju da Evropi preti opasnost od „blekauta“, jer nakon ispada više elektrana u evropskoj mreži, kao što je sada bio slučaj, nedostaju velike količine struje, a to može voditi ka lančajnoj reakciji i opasnosti kraha celog sistema.\n„Zbog pada frekvencije bili smo na rubu katastrofe. To bi samo u Austriji, po privredu, izazvalo štetu od oko jedne milijarde evra dnevno. Potpuni krah elektromreže doveo bi i do tragedija, jer treba misliti na bolesne i starije koji bi sedeli u mraku“, rekao je ekspert operatera EVN Štefan Cah.\nEMS je tada saopštio da je KOSTT „permanentno neovlašćeno preuzimao neugovorenu električnu energiju iz sinhrone oblasti „Kontinentalna Evropa“ i na taj način prekršio norme i standarde operativnog rada u toj sinhronoj oblasti, kao i obavezu samostalne regulacije svoje podoblasti unutar kontrolne oblasti EMS“.


„Za zločine su uvek krivi pojedinci, ali se Srbi moraju upitati – otkuda toliki broj zločinački orijentisanih pojedinaca među njima, zašto su im dopustili da urade ono što su neosporno uradili?”\nLider Stranke demokratske akcije (SDA) Bakir Izetbegović oglasio se povodom njegove nedavne izjave o Srbima koja je izazvala burne reakcije javnosti i političara iz Republike Srpske, poručivši da nije neprijatelj srpskom narodu, ali jeste politici protiv BiH i Bošnjaka.\nIzetbegović je u objavi na Fejsbuku napomenuo da je odrastao sa Srbima, kao i da su neki od njegovih najboljih prijatelja i bliskih saradnika Srbi, a potom dodao:\n„Ne optužujem celi srpski narod za počinjene zločine i genocid. Za zločine su uvek krivi pojedinci, ali se Srbi moraju upitati – otkuda toliki broj zločinački orijentisanih pojedinaca među njima, zašto su im dopustili da urade ono što su neosporno uradili?”.\nIzetbegović je rekao i da je navikao da srbijanski i političari iz RS, kao i deo medija, namerno izvrću i pogrešno tumače njegove izjave, u pokušaju da ga predstave kao „neprijatelja srpskog naroda“.\n„Očigledno će isto uraditi i sa mojim poslednjim pozivom da se prestane sa podrškom ksenofobnoj, šovinističkoj i retrogradnoj politici koju vodi Milorad Dodik, a koja je usmerena protiv države Bosne i Hercegovine, Bošnjaka, ali i Srba koji ne podržavaju njegove stavove. Reakcije koje su usledile, imena osoba i način na koji reaguju, potvrđuju da sam rekao istinu“, dodao je Izetbegović.\nIzetbegović je naveo i da je „krajnje vreme da se srpski narod suoči sa istinom jer počinjeni zločini nisu bili pojedinačni i na nivou incidenata“.\nPodsetimo, govoreći o stanju u BiH Izetbegović je u Dnevniku D federalne televizije između ostalog rekao: „Kažu, nema loših naroda, ima samo loših rukovodstava. Nisam siguran! Jer, on se dodvorava jednom velikom broju ljudi koji žele balkansku politiku, koji žele sirovu politiku…“\nIzvor Sputnjik, 25. januar 2021.


U protestima u Kolumbiji 10 mrtvih i više od 400 povređenih\n11. septembar/rujan, 2020.\nBogota, prestonica Kolumbije, ilustrativna fotografija\nU dvodnevnim protestima u Kolumbiji, koji su izbili zbog smrti muškarca u policijskom pritvoru, poginulo je 10 ljudi a više od 400 je povređeno, saopštile su danas vlasti.\nNasilje koje je potreslo Bogotu posle smrti Haviera Ordoneza nastavljeno je i tokom druge noći manjih protesta i sukoba sa policijom.\nMinistarstvo odbrane je saopštilo da je 10 ljudi ubijeno, dok je 209 civila i 194 policajca povređeno. Na desetine gradskih autobusa je uništeno, uključujući i 13 zapaljenih. Tokom nemira oštećen je i veliki broj policijskih stanica.\nMinistar odbrane Karlos Trujilo Holmes uputio je izvinjenje u ime policije za bilo kakve nezakonite radnje počinjene tokom pritvora Ordoneza.\nOn je rekao da je naloženo disciplinsko saslušanje kako bi se utvrdilo da li su policajci počinili ubistva i zloupotrebu položaja. Glavno tužilaštvo utvrdiće da li će biti podneta krivična prijava.\nSedam policajaca je suspendovano tokom istrage.\n"Nacionalna policija traži oproštaj", rekao je Holmes.\nProtesti u Kolumbiji izbili su nakon što je na društvenim mrežama podeljen video snimak na kojem je prikazano kako su policijski službenici više puta upotrebili elektrošoker na Havijeru Ordonezu (46), ocu dvoje dece, koji je kasnije preminuo u bolnici.\nIncident je izazvao bes zbog prekomerne upotrebe sile u policiji. Dolazi istovremeno sa masovnim protestima zbog rasne diskriminacije i policijskog zlostavljanja Afroamerikanaca u Sjedinjenim Američkim Državama, podseća AP.


ĐUKANOVIĆ PREKINUO ĆUTANJE: Osvežava se stari dobri duh Evrope | Ekspres.net\nĐUKANOVIĆ PREKINUO ĆUTANJE: Osvežava se stari dobri duh Evrope\nCrnogorski predsednik Milo Đukanović izjavio je da je situacija sa koronavirusom pokazala da se osvežava stari dobri duh Evrope, kao i da su napisi u pojedinim srpskim tabloidima da je bolestan nastavak pokušaja njegove diskreditacije.\nOn je u intervju za RTCG rekao da je situacija sa korona virusom, pokazala da bez saradnje i bez multilateralnih organizacija ne mogu se rešavati globalni problemi.\n“Ovo zaista mora biti shvaćeno kao otrežnjenje i mislim da će to biti put promena”, naveo je Đukanović.\nOn je rekao da će i Evropa izvući nauk iz ovog problema. Iako je u jednom periodu, kako dodaje, EU zapala u ćorsokak, a ovo što se danas vidi jeste da se “pomeraju stvari”.\nPročitajte još: Čanak optužio deo SPC za biološki terorizam\n“Rekao bih da se osvežava onaj stari dobi duh Evrope”, kazao je on.\nĐukanović je rekao i da ga ima u javnosti tačno onoliko koliko je to potrebno.\n“Ljudi koji su upućeni u politički sistem Crne Gore znaju da je ovo sistem parlamentarne demokratije i da predsednička ovlašćenja nisu u prvom planu”, naveo je Đukanović.\nOn je rekao i da izvršna vlast Crne Gore uspešno funkcioniše. “Ja smatram da je ovo vreme u kojem je otvoren dodatni prostor za primat struke”, naveo je Đukanović.\nKomentarišući lažne vesti koje su u prethodnih dana objavljivali pojedini mediji u Srbiji da je zaražen koronavirusom, Đukanović je rekao da su takvi napisi konstanta koja prati njegovu karijeru i politički život.\nNamera je, kako je dodao, njegova diskreditacija.\n“Verovatno je razlog tome to što i dalje ključne opasnosti za Crnu Goru dolaze sa iste adrese. Na toj adresi postoji pogrešna predstava, a to je da bi mojim uklanjanjem iz političkog života sebi olakšali put ka ostvarivanju onih ciljeva koji bi bili na štetu države Crne Gore. Previđaju da se Crna Gora u međuvremenu razvila i da ne zavisi više od bilo kojeg pojedinca”, naveo je on.\nKorona će proći, ali, dodaje Đukanović, “ta bolest verovatno neće tako lako iščeznuti”.\n“Ali ona ni u kom slučaju neće omesti Crnu Goru da nastavi svojim putem”, poručio je Đukanović i dodao da će Crna Gora nastaviti svoj put ka EU.\nTags crna gorakoronamilo djukanovicpredsednik\n“IZBORILI SMO SE” Đukanović: Uspešno smo završili borbu za ljudske živote POMPEO U CRNOJ GORI: Crnogorci su mala nacija s ogromnim doprinosom “MORAMO IH RAZOČARATI” Đukanović: Protiv Crne gore se vodi opasan rat Kako to rade u Crnoj Gori? Nema izlaska iz kuće od subote u 13 sati do ponedeljka ujutru…


23. avgusta 2021. - 19:44\nNa terenu Boćarskog kluba ”Altina”, u organizaciji Boćarskog saveza Srbije i uz finansijsku podršku Ministarstva omladine i sporta, pod pokroviteljstvom Gradske opštine Zemun od 19. do 22. avgusta održan je Šesti međunarodni turnir u boćanju ”Žene u akciji”.\nTurnir je svečano otvorio član Veća GO Zemun Boško Radovanović 20. avgusta, istakavši da je zaslugom Opštine teren na Altini jedini za boćanje na teritoriji prestonice, i da će Zemun nastaviti da ulaže u poboljšanje uslova za razvoj ovog sve popularnijeg sporta.\nOtvaranju su prisustvovali i predsednik Boćarskog saveza Srbije Milan Mileunsić, domaćin, predsednik Boćarskog kluba ”Altina” Todor Mandić, koji je poželeo dobrodošlicu reprezentacijama Crne Gore, Slovenije, Hrvatske, Turske, Rusije i Srbije i timovima ”Triglav” i ”Čavle” iz Rijeke, kao i član Veća GO Zemun Đorđe Dukić.\nSvečanim defileom učesnika i pozdravom nacionalnim zastavama gostiju i domaćina, turnir je nastavljen žestokim okršajima lepotica iz regiona i šire.\nPlasman turnira ”Žene u akciji” je sledeći: Slovenija, prvo mesto, Turska, drugo mesto, a ekipa Hrvatske izborila se za bronzu u konkurenciji od osam ekipa koje su činile najuspešnije boćarke iz šest zemalja.\nReprezentativci Srbije zauzela je četvrtu poziciju, i nastavlja da redovno učestvuju na takmičenjima najvišeg ranga.\nMeđunarodni turnir u boćanju\nPrethodni tekstNa Lidu humanitarno druženje\nSledeći tekstFestival čamaca u Zemunu: Velika gužva na Dunavu


TREBINJE DIO PROJEKTA ‘VIA DINARIKA’ - Top Portal\nNaslovnica Biznis TREBINJE DIO PROJEKTA ‘VIA DINARIKA’\nU Trebinju je danas potpisan finansijski sporazum ovog grada, Razvojnog programa UN /UNDP/ “Via Dinarika” projekta i USAID-a, osmišljenog da kroz afirmaciju “Via dinarike” kao regionalne turističke destinacije poveća konkurentnost BiH u oblasti turizma u prirodi.\nMinistar spoljne trgovine i ekonomskih odnosa u Savjetu ministara Staša Košarac rekao je da projekat “Via dinarika” uključuje oblast turizma i ruralni dio u Trebinju, te je ocijenio da turizam može biti top sektor u BiH, ako se donesu adekvatni strateški planovi zajedno sa entitetskim vladama.\n“Iz tog razloga želim da kažem da ćemo u narednom periodu dati pojačanu pažnju upravo poljoprivrednim projektima ovdje””, rekao je Košarac.\n“U ovom razdoblju oporavka od krize izazvane kovidom-19 UNDP je predan takozvanom zelenom i digitalnom oporavku. Kroz naše projekte radimo kako bismo pružili podršku mnogim privatnim preduzećima u BiH”, rekla je Nadera i zahvalila USAID-u i italijanskoj agenciji za razvojnu saradnju koja je drugi donator u ovom projektu.\nPrethodni članakGužve na Neumskim plažama\nNaredni članakSUTRA JE VIDOVDAN: Na ovaj dan se prepliću istorijska zbilja i narodni običaji i vjerovanja


Protest građana pod nazivom "Da li inspektori čuju muziku na struju?", zbog državnog ignorisanja masovnog krivolova prepelica uz korišćenje elektronskih vabilica, održan je danas na Trgu slobode u Novom Sadu, a organizatori su poručili da inspekcijske i lovočuvarske službe ignorišu ovaj problem.\nPredstavnik Društva za zaštitu i proučavanje ptica Srbije Radislav Mirić izjavio je da je problem krivolova na prepelice već godinama poznat i inspekciji lovočuvarskih službi, ali da ipak "odbijaju da sarađuju".\n"Odlučili smo se da iznesemo ovaj problem na videlo, pozovemo građane i institucije da reaguju - građani da prijavljuju slučajeve policiji, a institucije da rade svoj posao, odnosno da procesuiraju nelegalne aktivnosti", rekao je Mirić novinarima na protestu u Novom Sadu.\nIzneti su i podaci Lovačkog saveza Srbije da u Srbiji godišnje bude "legalno" ubijeno oko 45.000 prepelica, a procena je da se dodatno krivolovi još oko 60.000 prepelica.\nPredstavnici Društva su građanima na protestu objasnili da se krivolov vrši pomoću nelegalnih elektronskih vabilica, a ubijene ptice često se krijumčare u inostranstvo.\nOd jedne prokrijumčarene prepelice se zaradi i više od deset evra, a širom države tokom sezone lova radi oko 800 elektronskih vabilica, rekli su aktivisti.


Naslovne strane za utorak, 3. septembar 2019. godine\nBeta 3. septembra 2019. 08:55\nDnevni listovi izdanja za 3. septembar, na naslovnim stranama pišu o pobedi reprezentacije Srbije nad Filipinima u drugom kolu Svetskog prvenstva u Kini, o akciji španske i britanske policije tokom koje je zaplenjeno 800 kilograma kokaina koji su krijumčarili državljani Srbije, o izjavi predsednice Hrvatske Kolinde Grabar Kitarović da je hrvatski narod srazmerno broju stanovnika, najviše doprineo borbi protiv fašizma, kao i o drugim temama.\nALO – „Zaplenjena tona kokaina u paketima sa likom Gavrila Principa!“, o zapleni droge koju su krijumčarili državljani Srbije. „Vreme je da se ministri malo odmore!“, kaže poslanik Srpske napredne stranke Vladimir Djukanović.\nBLIC – „Orlovi razbili Filipine 59 razlike“ o pobedi reprezentacije Srbije nad Filipinima na Svetskom prvenstvu u Kini. „Srbi pali na Atlantiku sa 800 kilograma kokaina“ o akciji španske i britanske policije u kojoj je zaplenjena velika količina droge koju su krijumčarili državljani Srbije. „Kolinda sramotno prekraja istoriju“, o izjavi predsednice Hrvatske Kolinde Grabar Kitarović da je hrvatski narod srazmerno broju stanovnika, najviše doprineo borbi protiv fašizma.\nVEČERNJE NOVOSTI – „U paketićima sa likom Principa 800 kilograma kokaina“, o hapšenju trojice srpskih državljana koji su učestovavali u krijumčarenju droge u blizini Azorskih ostrva. „Filipinci liliputanci za Orlove“ o pobedi reprezentacije Srbije u drugom kolu Svetskog prvenstva u Kini. „Ostaće samo 1 ministar od sadašnjih“, o promenama kadrova u Vladi Srbije posle izbora koje je najavio predsednik SNS i Srbije Aleksandar Vučić.\nDANAS – „Bojan Klačar: Predsednik podiže tenziju pred izbore“, reagovanje izvršnog direktora Cesida Bojana Klačara na izjavu predsednika Srbije Aleksandra Vučića da su organizacije civilnog društva Cesid i Crta „laž“. „Oprostili dugove jer Zvezda nema para“ odgovor Agencije za osiguranje depozita tom listu o otpisivanju dugova Crvenoj zvezdi.\nINFORMER – „Srpskim mafijašima na Atlantiku zaplenjeno 800 kila kokaina“, o zapleni droge u akciji španske i britanske policije. „Poludeli – Traže da im Vučić pokloni Vladu Srbije i odloži izbore do 2021!?“, o predlogu za formiranje prelazne predizborne vlade u kojoj bi bili i vlast i opozicija.\nKURIR – „Brena i Saša za pet godina zaradili 21.500.000 evra!“, list piše o poslovanju produkcije „Grand“ čiji su manjinski vlasnici Lepa Brene i Saša Popović. „Dačićev avion pogodio grom!“, Falkon Vlade Srbije uleteo u nevreme na nebu iznad Slovenije i posle udara groma bio prinudjen da sleti.\nPOLITIKA – „Nepodnošljiva lakoća prekrajanja istorije“, o izjavi predsednice Hrvatske Kolinde Grabar Kitarović, tokom obeležavanja 80. godišnjice od početka Drugog svetskog rata, da su Hrvati, srazmerno broju stanovnika, najstradalniji narod koji se borio protiv fašizma. „Levo rame nije izdržalo“, o srpskom teniseru Novaku Djokoviću koji je predao meč na Ju-es openu protiv Stena Vavrinke.\nSRPSKI TELEGRAF – Pod naslovom „Ministri: Vučiću daćeš nam fotelju ili odosmo kod Djilasa“, list piše da ministri prete predsedniku Srbije Aleksadru Vučiću koji je najavio kadrovske promene posle sledećih izbora. „Dačić: u SPS spremam perestrojku“ ministar spoljnih poslova Ivica Dačić rekao da će da smeni jednog ministra iz redova SPS.


vladajuća koalicija - Srpskainfo\nPIK pozvao vladajuću koaliciju u Srpskoj "Važno je da zakon o agenciji za lijekove ne stupi na snagu"\nUpravni odbor PIK pozdravio je informacije koje su predstavili predstavnici EUFOR i NATO o njihovim operacijama i još jednom je naglasio važnost nastavka punog mandata EUFOR misije ALTEA kako bi se osiguralo mirno i bezbjedno okruženje.\nLider SNSD Milorad Dodik rekao je da se traži model da cijena hljeba ne ode visoko, da se stabilizuje do kraja godine na određenom niovu i pokuša održati snabjevenost tržišta do nove žetve.\nTopli obrok i regres bi do kraja godine koštali Srpsku od maja više od 110 miliona, rekao je premijer Republike Srpske Radovan Višković, nakon sastanka predstavnika stranaka iz vladajuće koalicije u Banjaluci.\nČavić: Pokušaji modeliranja učešća na izborima nose STRAVIČNE POSLJEDICE PO BiH\nPredsjednik NDP Dragan Čavić poručio je da SDA, koja preko svoji predstavnika u raznim tobože nezavisnim tijelima pokušava da modelira učešće na izborima, mora da bude potpuno svjesna stravičnih posljedica u političkom smislu koje se mogu desiti upravo po BiH koju oni najviše zagovaraju.\n“KOMPROMITUJE BiH” Đokić poručio da je vladajuća koalicija osudila postupak Šefika Džaferovića\nVladajuća koalicije u Republici Srpskoj danas je osudila postupak predsjedavajućeg Predsjedništva BiH Šefika Džaferovića, koji odlaskom na sjednicu Savjeta bezbjednosti UN bez stava Predsjedništva BiH kompromituje BiH, izjavio je predsjednik Socijalističke partije Petar Đokić.\nPotpredsjednik SNSD Željka Cvijanović smatra da je u predstojećem periodu važno održati stabilnost Republike Srpske, te da su stranke vladajuće koalicije u Srpskoj opredijeljene da tako i bude.\n"Globalna dešavanja ne idu u prilog nikome" Cvijanovićeva ističe da je vladajuća koalicija opredjeljena za ekonomsku stabilnost\nPotpredsjednik SNSD Željka Cvijanović istakla je danas da vladajuća koalicija u Republici Srpskoj funkcioniše stabilno i da je opredijeljena da se u Srpskoj održi funkcionalna i politička, odnosno finansijska i ekonomska stabilnost.\nMožemo s pravom da sumnjamo da je Centralna izborna komisija, koja je danas raspisala izbore u BiH, podređena određenim političkim interesima muslimana u Sarajevu i dijelom međunarodne zajednice koja to podržava.\nStevandić nakon sastanka vladajuće koalicije: Želimo da zadržimo stablinost svih institucija (FOTO)\nPredsjednik Ujedinjene Srpske Nenad Stevandić rekao je da vladajuća koalicija u Republici Srpskoj nema problema u strateškom opredjeljenju kako da nastupa na izborima i očuva stabilnost Srpske u svakom smislu.\nPotpredsjednik SNSD Željka Cvijanović izjavila je danas u Banjaluci da će vladajuća koalicija u narednih nekoliko sedmica predstaviti kandidate za najvažnije funkcije na predstojećim izborima.\n"Petar Đokić više ni minut ne smije obavljati najodgovornije funkcije" Selak žestoko reagovao na današnji dnevni red vladajuće koalicije u Srpskoj\nNiko nije iznenađen činjenicom da su za Petra Đokića fotelje i lični interes najveći prioriteti, bez obzira na aktuelna dešavanja, političke krize i pitanja od ogromnog značaja za Srpsku, rekao je lider SPS Goran Selak, komentarišući dnevni red koji je na današnjem sastanku vladajuće koalicije predložio Petar Đokić.\nSrpska pod neviđenim pritiskom, a Đokiću na prvom mjestu fotelja: Ovo je dnevni red sa kojim su socijalisti izašli pred vladajuću koaliciju (FOTO)\nU Banjaluci je počeo sastanak predstavnika političkih stranaka vladajuće koalicije u Republici Srpskoj.\nPredsjednici političkih partija koje čine vladajuću koaliciju u Republici Srpskoj osudili su i odbacili ucjene, pritiske i nametanje politika u Srpskoj.


Subvencije za skladištenje pšenice, kukuruza i maline | Autonomija\nVlada Srbije usvojila je na telefonskoj sednici Uredbu o subvencionisanju troškova skladištenja pšenice, kukuruza i zamrznute maline ovogodišnjeg roda u javna skladišta.\nOdlukom resornog ministra Dušana Petrovića istovremeno je usvojeno i pet pratećih pravilnika kojima se definiše pravni okvir za početak uključivanja hladnjača u sistem javnih skladišta za poljoprivredne proizvode.\nOn je precizirao da će Ministarstvo poljoprivrede i trgovine snositi 50 odsto troškova skladištenja.\nKao primer je naveo skladištenje četiri kategorije malina – roland, griz, blok i polublok koji će redom biti subvencionisani od 1.200, 1.000, 1.000 i 800 dinara po toni.\nMilovanović je naglasio da će ministarstvo na taj način proizvođačima, u trenutku žetve i berbe, kada je ponuda najveća a cene najniže, omogućiti da određene količine robe povuku sa tržišta i pozitivno utiče na cenu tako što će deo troškova preuzeti na sebe.\nOn je napomenuo da će roba po osnovu te uredbe biti skladištena u ovlašćenim javnim skladištima, odnosno hladnjačama, dodajući da je u toku licenciranje hladnjača, dok su skladišni kapaciteti u silosimna 70.000 tona, sa tendencijom povećanja.


Silajdžić i Tadić neplanirano razgovarali nakratko u Sarajevu\n29. maj/svibanj, 2010.\nPredsjednik Srbije Boris Tadić i predsjedavajući Predsjedništva BiH Haris Silajdžić nenajavljeno i nepredviđeno su nakratko razgovarali u holu hotela "Holidej in" u Sarajevu, iako zvaničnim protokolom njihov bilateralani susret nije bio planiran.\nObezbjeđenje predsjednika Srbije nije dozvolilo novinarima, fotografima i kamermani da zabilježe ovaj susret, javila je Srna.\nPrethodno se, u okviru niza bilateralnih susreta na marginama Igmanske inicijative u Sarajevu, Tadić sastao sa hrvatskim kolegom Ivom Josipovićem, ali ni nakon tog susreta nijedan od predsjednika nije želio da da izjavu za novinare.\nU okviru bilateralnih sastanaka Josipović se sastao sa Silajdžićem i crnogorskim predsjednikom Filipom Vujanovićem, te Vujanović sa Silajdžićem. Ni nakon ovih susreta niko nije želio da daje izjave, niti da iznosi bilo kakve detalje sa sastanaka.


Filter kuhinjskog aspiratora - čišćenje\nPred svaki veći praznik u većini domova predstoji veliko spremanje kako bi tokom praznika sve bilo na svom mestu uredno i čisto, a porodica mogla da se opusti i uživa zajedno. Jedna od stvari koju je teško očistiti i koja generalno zadaje dosta problema pri pokušaju da se dovede u čisto stanje je i filter kuhinjskog aspiratora. S obzirom na to da je uvek na udaru isparenja na njemu se jako brzo nataloži prljavština, a toplota kojoj je stalno izložen dovodi do toga da se prljavština skori i da ju je teško očistiti. U ovoj foto priči pokazujemo vam kako da i ovaj deo predprazničnog čišćenja obavite bez muke uz dobre rezultate.\nFilter koji prikazujemo u ovom primeru redovno je održavan pranjem u mašini za sudove ali se i pored toga na njega nahvatala prljavština koju nije moguće skinuti.\nSada dodajte pola čaše sode bikarbone...\n...i u vodu potopite filter kuhinjskog aspiratora. Odmah ćete primetiti kako vrela voda i soda bikarbona deluju na prljavštinu koja polako počinje da se otapa i izlazi na površinu vode.\nNaravno, ni ovo nije čudotvorna metoda pa ćete u koliko dugo niste čistili filter morati da je ponovite više puta kako bi došli do želljenih rezultata.


NEIZVESNO U SOFIJI: Odbojkaši Srbije poraženi od Amerike u Ligi nacija\n22. 06. 2022. u 21:12\nMUŠKA odbojkaška reprezentacija Srbije poražena je večeras u Sofiji od selekcije Sjedinjenih Američkih Država sa 3:1 (26:24, 23:25, 25:23, 25:20) u petom meču Lige nacija.\nIzabranici Igora Kolakovića bili su ravnopravan rival u prva tri seta i malo je nedostajalo da rezultat bude i drugačiji, ali su Amerikanci bili ubedljivi u četvrtom setu i osvojili sva tri boda.\nNajefikasniji u našoj selekciji bio je Aleksandar Atanasijević sa 20 poena, dok se kod Amerikanaca istakao Tori Defalko sa 25 poena.\nRival Srbije u šestoj rundi sutra (15.30) biće trostruki olimpijski šampion Brazil.\nPosle pet odigranih mečeva naši odbojkaši imaju tri poraza (od Nemačke sa 3:2, Francuske sa 3:1 i SAD 3:1) i dva trijumfa protiv Bugarske (3:1) i Argentine (3:2), a ukupno su osvojili šest bodova.\nReprezentacija Srbije u odbojci odbojka odbojkaški savez Srbije Igor Kolaković


"Podeljena sreća dva puta je veća" – Dečija nedelja u Srbiji - Kulturni kišobran\nNenad Jezdić kao Kašika u novom filmu "Vikend sa ćaletom":...\n"Podeljena sreća dva puta je veća" – Dečija nedelja u Srbiji\n“Podeljena sreća dva puta je veća” – Dečija nedelja u Srbiji\nTradicionalna manifestacija “Dečija nedelja” pod sloganom “Podeljena sreca dva puta je veća” svečano je otvorena u ponedeljak i trajaće do 11. oktobra, a ove godine je u znaku solidarnosti i prijateljstva, koji su u vreme krize izazvane korona virusom važniji nego ikada ranije.\nDo 11. oktobra svaki dan će u gradovima širom Srbije biti posvećen jednoj temi i organizovanju različitih aktivnosti za decu.\nUtorak je bio dan posvećen sportu, sreda je bio dan za upoznavanje dece sa zaštitom životne sredine, četvrtak je rezervisan za obrazovanje, dok će se u petak najmlađi upoznati sa značajem inkluzije, solidarnosti i tolerancije. U subotu će biti objavljeni i nagrađeni dobitnici literarnog konkursa, a u nedelju seodržava ceremonija zatvaranja “Dečije nedelje” u Skupštini grada.\nPročitajte još i: 51. Međunarodni susret dece Evrope – RADOST EVROPE\nManifestacija će biti realizovana na malo drugačiji način nego prethodnih godina, a akcenat će biti na brizi o zdravlju i bezbednosti dece, kao i svih drugih učesnika manifestacije.\n“Dečija nedelja” slavi pravo dece da uživaju u svom detinjstvu, a ujedno je i prilika da pokažu svoje talente, sposobnosti i interesovanja.\nKulturni kišobran je u utorak posetio beogradski vrtić “Trešnjober” koji, sada već tradicionalno, na vrlo kreativan način obeležava ovu dečiju manifestaciju.\nFoto: Vrtic Trešnjober\nZaposleni su, u skladu sa ovogodišnjim sloganom “Dečije nedelje” i uz inicijativu svih mališana, sa njima razgovarali o sreći, emocijama, porodici i drugarstvu. Deca su, uz njihovu malu pomoć, pravila narukvice, otiske ruku i stopala, crtala svoje najbolje drugare i pravila grupne radove sa motivima koji simbolizuju sreću.\nFoto: Vrtić “Trešnjober”\nDeca, Dečija nedelja, Srbija\nSuperhero – nova platforma za onlajn donacije, više od modnog brenda\nHumanitarni bazar za Luku Kurjačkog do 20h\nPreuzmite aplikaciju za obilazak Starog sajmišta


Faktor | Centralna izborna komisija BiH traži rješenje da osigura finansijsku nezavisnost\n09.07.2020. / 15:47\nCentralna izborna komisija BiH, u skladu sa svojim ovlaštenjima, inicira zakonsko rješenje kojim bi se osigurala finansijska nezavisnost Centralne izborne komisije BiH, te kako se više ne bi dešavalo da i nakon više od dva mjeseca od dana raspisivanja izbora finansijska sredstva za organizaciju izbora nisu osigurana.\nZa poštivanje evropskih demokratskih standarda za izbore moraju biti ispunjene proceduralne garancije, a jedna od njih se odnosi na nezavisne i nepristrasne organe za organiziranje izbora, kako se to navodi u Kodeksu dobrog vladanja u izbornim pitanjima Venecijanske komisije pod tačkom 85. na strani 27 (CDL-AD (2002) 023 rev) "Izborni zakon treba da sadrži odredbu kojom se zahtjeva od organa vlasti (na svim nivoima) da ispune zahtjeve i potrebe izbornih komisija".\nImajući u vidu da za organiziranje i provedbu izbora mora biti zaduženo nezavisno tijelo, kome će sredstva za provedbu izbora biti osigurana u zakonskim rokovima, Centralna izborna komisija BiH inicira dopune Izbornog zakona BiH u skladu sa kojima bi sredstva za provedbu izbora bila osigurana u zakonom predviđenim rokovima, a koje u isto vrijeme nude alternativni način prevazilaženja problema osiguranja sredstava, ukoliko ista iz nekih razloga nisu osigurana u zakonskom roku.\nTa alternativa podrazumjevala bi obavezu Vijeća ministara Bosne i Hercegovine, da u slučaju nepostupanja po sadašnjem zakonskom rješenju, na zahtjev Centralne izborne komisije BiH u roku od osam dana donose posebnu odluku kojom će se osiguratii sredstva za provedbu izbora, navodi se u saopćenju Izborne komisije BiH..\nCentralna izborna komisija BiHdopune zakona


Krivokapić: Izvještaj o napretku vjetar u leđa Crnoj Gori | EUME\nNaslovnica Press info Press Pregovori o pristupanju Krivokapić: Izvještaj o napretku vjetar u leđa Crnoj Gori\nKrivokapić: Izvještaj o napretku vjetar u leđa Crnoj Gori\nCrna Gora će, Izvještajem o napretku, dobiti vjetar u leđa i ostvariti zajednički cilj integracija u Evropsku uniju (EU) i NATO, a to je vladavina prava, poručio je predsjednik Skupštine Ranko Krivokapić.\nNjemu je danas šef Delegacije Evropske unije (EU) u Crnoj Gori, Mitja Drobnič, uručio Izvještaj o napretku Crne Gore.\nKrivokapić je kazao da je Izvještaj o napretku prilika da se vide prioritetno dobre strane onog što je ostvareno. „A i da kroz ocjene onog što još nijesmo dostigli dobijemo motivaciju da zajedno, u godinama koje su pred nama, dođemo do kvaliteta koji će nam omogućiti punopravno članstvo, ali ne i do konačnog rezultata“.\n„Ne postoje konačne pobjede u politici, ne postoje konačni završeni procesi u društvenim zajednicama i državama. Stalni su izazovi pred nama, ali jedna godina jeste prilika da ocijenimo koliko smo sposobni da nađemo snage za sledeći iskorak“, poručio je Krivokapić.\nOn je dodao da je sve bilo lakše zato što država ima partnere koji su budno pomagali u svim oblicima.\nKrivokapić je rekao da je Crna Gora lider evropskih integracija u regionu. „I to jeste za nas u ovoj malo državi želja – biti lider i dokazivati to liderstvo“.\n„Mi smo liderstvo mnogo puta dokazali, ovaj put ga dokazujemo na području gdje imamo najmanje iskustva – u izgradnji demokratije, izgradnji punog društva vladavine prava. Tim je izazov veći, a naša spremnost da se s nijm suočimo snažnija“, poručio je Krivokapić.\nKako je rekao, u Izvještaju se naslućuje da Skupština Crne Gore daje i dalje snagu liderstva u državi u izgradnji demokratije.\nPrema njegovim riječima, samo od Crne Gore zavisi kada će ući u EU.\n„Kada Crna Gora bude dobila i taj veliki datum biće najbolja Crna Gora koja je ikad postojala. Uvjeren samo da ćemo i tri sedmice do vrata NATO-a ovim Izvještajem o napretku dobiti vjetar u leđa i da ostvari cilj koji je i NATO i evropskih integracija isti, a to je vladavina prava“, kazao je Krivokapić.\nOn je naveo da je Izvještaj uspjeh čitavog društva i Crne Gore u cjelini.\nKrivokapić je dodao da je ocjena za opšte dostignuće Crne Gore bolja od one za godišnji napredak.\n„To je nešto što je po prvi put uvedeno u Izvještaju o napretku – ocjenjivanje. Ubuduće ćemo moći lakše da pratimo od opšte do godišnje ocjene ono što ostvarimo“, precizirao je Krivokapić.\nOn je naveo da paralament drži liderstvo, jer je zakonodavna aktivnost najviše ocijenjena. „Tu je napravljeno najviše napretka, najviše progresa“.\n„Zakonodavne aktivnosti su samo polazište od kojih treba da radimo sve ostalo, ako to ne dobije svoj život, ako zakoni ostanu mrtvo slovo na paparu, ako Skupština ne pojača nadzornu ulogu, što se i traži, onda nećemo u sledećoj godini imati bolje ocjene“, smatra Krivokapić.\nOn je naveo da svi – zakonodavna, izvršna i sudska vlast, nevladin sektor, slobodni mediji i ostali elementi društva moraju dati svoj doprinos.\nKrivokapić je podsjetio da je pomjeranje političkog dijaloga u institucije tema koja čeka. „Jer ne može biti nijednog ključnog ispunjavanja zadataka ako nema slobodnih i fer izbora, ako vlast ne bude demokratski nesporna ako ne proizađe iz volje građana u skladu sa zakonom“.\n„Tako da je to sledeći veliki izazov i mi smo več krenuli u postupak“, rekao je Krivokaipć.\nOn je dodao da je razgovarao sa predstavnicima svih političkih subjekata, osim sa Demokratskim frontom.\nUpitan kako tumači dio Izvještaja u kom se navodi da nije rasvijetljena zloupotreba državnih resursa u izbornom procesu, i ko treba da snosi političku odgovornost, Krivokapić je kazao da treba da obraduje to što su mediji jedan od ključnih elemenata razvoja političkog sistema i demokratije u Crnoj Gori.\nOn je dodao da ono što ne može obradovati jeste konstatacija „nema napretka“ na godišnjem nivou, koja je ušla u izvještaj. „Tako da mediji, kao najočigledniji dio ukupnog stanja demokratije u državi, jer se kroz njih može vidjeti koliko je država sazrela, postaju dio naših budućih obaveza. A taj i različiti slučajevi koji su fokusirani u Izvještaju i sve ono dodatno da bismo došli do ukupnog napretka u Crnoj Gori, ove godine stoji „ne-napredak“.\nDrobnič je kazao je da ovo najznačajnji dokument u kome se odražavaju odnosi između Crne Gore i EU.\n„On nije ni kritika ni pohvala Vlade, ni kritika ni pohvala države nego sadrži činjenično stanje, a njegova namjera je da ukaže na stanje, da da ocjenu i pokaže dokle se došlo u procesu integracija i da uputi na zadatke koji predstoje“, poručio je Drobnič.\nPrema njegovim rijčima, Izvještaj treba da bude podstrek i orjentir, ne samo za državu kandidata, nego i za države članice EU koje, kroz seriju izvještaja, imaju mogućnost da se vide dokle je došao proces EU integracije.\n„Da se uvjere da je politika proširenja potrebna EU kao što je potrebna kandidatima, i da se uvjere da je proces integracija u interesu EU“, rekao je Drobnič.\nOn je poželio da u narednom izvjštaju bude konstatovano da je Crna Gora napravila još jedan korak dalje ka prema ispunjavanju kriterijuma za punopravno članstvo u EU.\nSvečanosti uručenja Izvještaja pristustvovali su poslanici Skupštine, predstavnici nevladinog sektora, diplomatskog kora, kao i šef jedinice za Crnu Goru u Generalnom direktoratu za susjedsku politiku i proširenje Dirk Lange.\nAmbasador Mađarske u Podgorici, Kristijan Poša, kazao je da je Izvještaj optimističan i da je dao pozitivnu ocjenu Crnoj Gori.\n„To je veoma važno sa aspekta pridruživanja ili poziva za NATO, koji očekujemo za dvije ili tri sedmice“, rekao je Poša.\nPrema njegovim riječima, tu se vidi kohezija između EU i NATO i to je dokaz da je Vlada učinila puno na putu ka EU i NATO-u.\n„To je dokaz da Crna Gora ide ka pravom putu i da je lider u regionu u evropskim i NATO integracijama“, smatra Poša.\nAmbasador Slovačke u Podgorici, Fratišek Lipka, rekao je da je ocjena o napretku Crne Gore veoma pozitivna i objektivna.\n„Ocjena EU je pozitivna i to znači da će uticati na odluku o pozivu za NATO. Opet se potvrđuje da je Crna Gora država koja veoma dobro napreduje i prema EU i prema NATO-u“, ocijenio je Lipka.\nOn, kako je dodao, ne vidi nikave prepreke što se tiče dobijanja poziva za članstvo Crne Gore u NATO-u na ministarskom sastanku u decembru.\nIzvršni direktor nevladine organizacije Alfa centar, Aleksandar Dedović, kazao je da u Izvještaju uočen veliki napredak u oblasti vladavine prava, u onoj oblasti kojoj je držvi poručno da ima prostora za unapređenje.\n„Napredak je itekako vidljiv, postoje zakonski okviri, sad je samo na Crnoj Gori, na svim građanima, da to umijemo u želimo primijeniti u svakodnevnom životu“, ocijenio je Dedović.\nOn je naveo da je sasvim izvjesno da Crna Gora ima prava da u decembru očekuje pozivnicu za NATO.\n„To je nešto što će sasvim sigurno uticati na veće povjerenja naroda u benefite i koristi članstva u NATO, a u krajnjem, donijeti i rezultate u poboljšanju kvaliteta života građana u svim sferama“, poručio je Dedović.


Obavještenje o zastojima u isporuci el. energije – Glas Regije\nDERVENTA – Zbog radova na elektrodistributivnoj mreži u djelu užeg centra grada i na transformatorskoj stanici u Modranu narednih dana doće do obustave isporuke električne energije u pojedinim djelovima opštine, poručuju iz ZP „Elektro Doboj“ A. D. Doboj (RJ Derventa).\nDijelovi Studeničke ulice i Ulice 1. maja (od OŠ „Nikola Tesla“ do nekadašnje pumpe „Nada“) ostaće bez napajanja el. energijom 5. i 6. februara 2015. godine u periodu od 08.00 do 15.00 časova zbog planiranih radova na niskonaponskoj elektrodistributivnoj mreži.\nZbog ugradnje 35 kV prekidača u transformatorskoj stanici 35/10 kV „Modran“ u srijedu (4. februara) od 12.00 do 14.00 časova bez napajanja električnom energijom ostaće potrošači sa područja Pojezne, Cerana, Osinje, Gornje i Donje Lupljanice, Malice, Crnče, Sočanice, Mišinaca, Dažnice, Modrana, Velike, Bunara, Zelenika i Plehana.\n« Mrmot Fil predviđa još šest nedjelja zime\nTužbe Hrvatske i Srbije odbijene u cjelosti »\n22. Januara 2020., 5:25


Maja Ćurčić koristi muziku da kod romske dece i mladih razvije znanje, veštine i empatiju\n16/12/2021 16/12/2021 Budi aktuelan Budi inspiracija Budi kreativan Radar nove generacije by editor\n“Osmijeh” hora Svi uglas! nova je obrada pesme Grupe 220 posvećena svim borcima za prirodu. Pokrenut kao hor u kojem pevaju isključivo romska deca, Svi uglas! pet godina kasnije okuplja i otvoren je za sve ljude koji vole da pevaju i imaju zdravu svest o stvarnosti u kojoj živimo. Inicijatorka cele priče, Maja Ćurčić iz Art Aparata, u razgovoru za Original otkriva dalje planove i projekte.\nMaja Ćurčić je nastavnica muzike koja je svojevremeno pokrenula muzičku radionicu u beogradskom Svratištu za decu, gde su većinom romska deca koja su uključena u život i rad na ulici ili su u riziku da to postanu. Uprkos svim poteškoćama koje jedan takav projekat može da donese, rezultati su brzo postajali vidljivi – od odnosa u samom horu i razvoja njegovih mladih članova, preko želje čak i “slučajnih prolaznika” da se spontano uključe u jednu takvu priču, kroz probe ili javne nastupe.\n“Svi uglas! koristi muziku kako bi kod romske dece i mladih podsticao razvoj različitih znanja i veština, a široj zajednici pomogao da upozna romsku kulturu i razvije solidarnost, empatiju prema problemima sa kojima se suočavaju deca i mladi iz romske populacije… Mi u Art Aparatu verujemo da je muzika moćan alat za podsticanje pozitivnih promena u društvu i pokušavamo da kroz direktan susret i zajednički rad ljudi koji nemaju često prilike da se sretnu i rade zajedno, stvorimo prilike da se kroz prijateljstva jača i solidarnost prema onima koji u društvu imaju malo prilika i mislim da su to stvari koje su nam u ovim kriznim vremenima potrebne možda više nego ranije”, objašnjava Maja.\nArt aparat; Foto: Privatna arhiva\nRezervisana je prema tvrdnji da “muzika sama može da promeni svet”, ali se kroz priču o Svi uglas! već sad dosta jasno vidi da može da pokrene dobro u ljudima, da inicira komunikaciju i podstakne razumevanje. Nekad tome u prilog govore scene u kojima se lokalni klinci iz kraja priključuju probi, upoznaju i prepoznaju sa članovima hora, ponekad u zajedničkoj obradi pesme na romskom jeziku i njenom izvođenju pred punom salom Narodnog pozorišta.\n“Muzika je bliska skoro svakom ljudskom biću i ona ima ogromnu moć da u ljudima probudi jake emocije. Mislimo da muzika sama sigurno ne može da promeni svet, ali duboko verujemo da ona u ljudima podstiče zajedništvo i budi ljubav i komunikaciju.“\nKo danas sve čini hor Svi uglas?\nHor Svi uglas! čine romska deca uključena u život i rad na ulici, mladi iz romske populacije i svi drugi mladi i stariji ljudi koji vole da pevaju i žele da uče o romskoj kulturi. Naša vesela družina je na poslednjem koncertu brojala oko 80 pevača i pevačica i nadamo se da će u budućnosti moći da nas bude još više i da ćemo biti još veseliji i glasniji.\nKad se osvrneš unazad, šta je bilo najteže?\nTeme kojima se mi najčešće bavimo se smatraju za kompleksne jer je položaj nekih od naših učesnika izrazito težak, ali smatramo da kada vas neka tema iskreno zanima i na njoj želite da radite ta težina vam lakše i pada. Ono što nas najviše motiviše je vera u ljude i uverenje da smo svi dobri ako nam se pruži prilika da to budemo i sa time prilazimo svim našim učesnicima, bilo da dolaze sa margine ili iz privilegovanog položaja.\nMnogo više od kompleksnosti tema kojima se bavimo, pogađa nas to što kultura u našem društvu nema dovoljno podrške od strane države. Kao organizacija koja dugo koristi umetnost da bi adresirala važne društvene teme, smatramo da ovaj prostor mora biti veći kako bi svi akteri koji se umetnošću i kulturom bave posvećeno mogli da razvijaju svoje programe i kako bi se u društvu negovala raznolikost kulturnog izraza, što smatramo važnim za svako društvo.\nKako birate pesme koje radite, a kako prilike u kojima ćete nastupati?\nKada je u pitanju hor Svi uglas! biramo pesme zajedno sa učesnicima, a polovina naših pesama je na romskom jeziku. Na ovaj način, romska deca imaju priliku da osveste da govore dva jezika, a da je njihov maternji jezik drugima veoma težak i da je njegovo poznavanje jedan uspeh koji često nije prepoznat i u društvu nagrađen.\nPored toga, za sve ljude iz šire zajednice pevanje na romskom znači i upoznavanje sa jezikom ali i muzičkom tradicijom. Veoma pažljivo biramo gde nastupamo i dugo se spremamo za svoje nastupe. Smatramo da je ovo jako važno i za decu ali i odrasle i svaki put kada nastupamo to radimo sa kompletnim pratećim bendom i trudimo se da svaki naš nastup bude nezaboravno iskustvo i za nas i za našu publiku.\nKoji dosadašnji nastup smatraš najznačajnijim i zašto?\nMi smo dva puta nastupali u Narodnom pozorištu u Beogradu, a naš poslednji nastup početkom 2020. godine je možda najznačajniji koji smo imali. Prvo, smatramo da je izuzetno važno što nam je ovako značajna inatitucija kulture otvorila svoje vrata i to dva puta, na tome smo im beskrajno zahvalni. Ponosni smo što smo oba puta napunili scenu Raša Plaović, a drugi put smo imali situaciju i da roditelji ostaju ispred sale, da bi sva deca mogla da uđu. To mnogo znači našem horu i motiviše nas da nastavljamo dalje.\nOve godine projekat je ušao u fazu institucionalnog razvoja, tokom kojeg ćemo širiti naš tim, stvarati nova partnerstva i pokušati da u našu muzičku priču uključimo i ljude iz drugih gradova u Srbiji.\nNarednih godinu godinu dana, romska deca i mladi ali i svi drugi koji vole da pevaju i žele da uče o romskoj kulturi, imaće priliku da se druže kroz pevanje, ali učestvuju i u različitim edukativnim radionicama, da kroz otvorene razgovore, okrugle stolove i tribine uče o romskoj kulturi i zajedno kreativno stvaraju sa romskom zajednicom.\nParalelno, razvijamo priručnik kojim želimo i da druge nastavnike i omladinske radnike upoznamo sa našom metodologijom i pomognemo svima onima koji počinju da rade sa osetljivim grupama i ne znaju odakle da krenu. Trenutno Art Aparat, zajedno sa organizacijama Filopolitiks i Bg centar za ljudska prava, sprovodi i projekat Divan hub, koji se bavi povezivanjem aktera koji koriste, ili žele da koriste umetnost kao alat za društvenu promenu, kao i promovisanjem angažovanih umetničkih praksi.\nTagovi: art aparat hor maja ćurčić svi uglas! svratište\nBudi aktuelan, Budi uspešan30 poslova koji će doživeti procvat u narednoj deceniji


Obaraju rekorde: Mirza Selimović i Ivana Selakov zaradili više od pet miliona pregleda! VIDEO - Srebrenik.NETwork\nSrebrenik.NET / Kultura / Obaraju rekorde: Mirza Selimović i Ivana Selakov zaradili više od pet miliona pregleda! VIDEO\nObaraju rekorde: Mirza Selimović i Ivana Selakov zaradili više od pet miliona pregleda! VIDEO\nPiše: Srebrenik.NETwork u Kultura 11.09.2017 1,039 Views\nMirza Selimović i Ivana Selakov prije samo 11 dana objavili su duetsku pjesmu “Da se opet rodim”, koja je na brzinu našla put do srca publike i obara rekorde.\nNaime, za ovo kratko vrijeme pesma je prešla pet miliona i 100 hiljada pregleda na YouTube servisu, a trenutno se nalazi na prvom mjestu u trendovima. Očigledno je da se publici ovaj duet jako dopada, a nema sumnje da su se energije Ivane i Mirze poklopile, što je samo doprinijelo uspješnosti pjesme. Podsjetimo, tekst i muziku za ovaj duet uradio je Pera Stokanović, dok su se za aranžman pobrinuli Vladan Popović Pop i Marko Milatović. Ukoliko još niste poslušali pjesmu i pogledali spot, možete to učiniti ovdje:


SRS: UVOZNIČKI LOBI JE SARANITELj SRPSKE POLjOPRIVREDE I PREHRAMBENE INDUSTRIJE | ZR KLIK\nPolitika- Pre nepuna dva meseca smo pokrenuli pitanje formiranja regionalne veletržnice i ovim putem želimo da obavestimo građane Zrenjanina da je velika zainteresovanost poljoprivrednih proizvođača za istu, jer svakako vide poslednju šansu za spas kako malih tako i velikih proizvođača. Vladajući režimi svojim merama pospešuju uvoz hrane, a destimulišu sopstvenu proizvodnju.\nDošli smo do zaključka kroz razgovore sa poljoprivrednim proizvođačima da bi regionalna veletržnica stvorila uslove za otvaranje većeg broja radnih mesta, a bila bi i zamajac prerađivačke i prehrambene industrije.\nNažalost do sada nije bilo razumevanja nijednog od prethodnih režima, svesni smo da uvoznički lobi diktira i sugeriše vladajućem režimu donošenje uredbi i zakona koji njima donose imovinsku korist, a sve na štetu svih građana. Sve najavljivane mere o podsticajima i pomoći, obično su predizborne laži i zamajavanje građana, a sa pukih reči nikada se nije prešlo u delo. Kroz razgovore smo takođe zaključili da je realizacija projekta po principu javno privatnog partnerstva najbolje rešenje. Adekvatan prostor za izgradnju iste je realno izvodljiv na prostoru buvlje pijace sa proširenjem u pravcu Makedonske ulice, sa relativno malim finansijskim sredstvima obzirom na postojeću infrastrukturu.\nOdbornička grupa SRS se obavezala da će pitanje izgradnje iste pokrenuti u gradskoj Skupštini.\nGradski odbor SRS Zrenjanin ovim putem poziva sve zainteresovane građane, a u vezi realizacije navedenog projekta, da svoja iskustva, ideje i predloge razmene sa nama, a sve u cilju što boljeg idejnog rešenja, na dobrobit svih građana.\nObaveštavamo sve građane koji žele da podrže našu ideju, da ćemo prikupljati potpise u smislu peticije građana, jer pre podnošenja predloga želimo da imamo relevantnu podršku. Potpise ćemo prikupljati u prostorijama Gradskog odbora SRS Zrenjanin, putem naših aktivista u mesnim zajednicama, a obaveštenja o terminima će biti postavljena na vidnim mestima.\nJedini način da ostvarimo postavljen cilj jeste podizanje glasa, jedinstvo, znanje, iskustvo i svakako borba za egzistenciju i sprečavanje nekontrolisanog odliva stanovništva.\nNaš najjači saveznik je pravda i zdrav razum.


DS i LSV: Ni ”S” od separatizma u deklaraciji – Nadlanu.com\nDS i LSV: Ni ''S'' od separatizma u deklaraciji\nObjavljeno 23. apr 2013. / 12:31:59\nNa okruglom stolu "Vojvodina: Otvoreno pitanje ili politički adut" u Tanjugovom Pres kulubu, predsednik Pokrajinskog odbora DS Miroslav Vasin rekao je da je predložena deklaracija "benigni tekst", s čim se složio i šef poslaničke grupe LSV u Skupštini Vojvodine Branislav Bogaroški.\n"Dokument u sebi nema ni S od separatizma: on se poziva na poštovanje Ustava i bilo je tragikomično što su narod pozivali na protest samo zbog poštovanja Ustava", rekao je Vasin.\nObrazlažući zašto je takav dokument podnet u trenutku kada se u Briselu vodila odlučujuća runda dijaloga Beograda i Prištine, Vasin je rekao da je momenat izabran jer je na delu bilo "tiho gašenje autonomije Vojvodine".\n"Nikada ne bi bio pravi momenat i uvek bi se našla neka monstruozna veza, kao što je sada nađena veza sa osnivanjem NDH", naveo je Vasin i dodao da je zato nebitno u kom momentu je Deklaracija puštena u javnost.\nVasin je poručio i da u Vojvodini trenutno nema nijedne stranke koja zastupa separatističke težnje i da je demokratama žao što se tema autonomije Vojvodine na "najbrutalniji način zloupotrebljava".\nPo njegovom mišljenju, pozadina protivljenja vladajućih stranaka na republičkom nivou je u namerama za rušenje vojvođanske vlade i osvajanju vlasti na svim nivoima.\nTakođe, kako tvrdi, vladajuće stranke teže da sakriju da novosadska vlast pod vođstvom SNS nije uradila ništa za proteklih šest meseci, kao i da sakriju afera oko ATP Vojvodine.\nBogaroški je objasnio da je smisao predloženog dokumenta bio da izrazi opšti stav oko političkih tema kojima se Skupština Vojvodine bavi.\nUz priznanje da je malo neuobičajeno što je deklaracija na taj način prezentovana i u tom momentu, Bogarški je rekao da se slaže sa Vasinom da u njoj nema "ni S od separatizma".\n"Nama je momenat njenog podnošenja, bez ikakvih konsultacija sa strankama i koalicionim partnerima, sporan, jer je bilo mnogo drugih momenata koji su bili bolji za ovu deklaraciju, poput donošenja Ustava Srbije, donošenja svih budžeta od 2006. godine, privatizacije NIS-a...", naveo je Bogaroški.\nBogaroški je naveo i da je predložena deklaracija bila iskorišćena za skretanje pažnje sa razgovora sa Prištinom.\ndeklaracija o zaštiti ustavnih i zakonskih prava Vojvodinedslsv


U Cazinu počinje raditi najmodernija fabrika za skladištenje voća (BIH) – PoljoMagazin\nU Cazinu počinje raditi najmodernija fabrika za skladištenje voća (BIH)\n„Već prilikom prvog dolaska ovdje upoznati smo s problemima u kojima su se našli ovdašnji proizvođači maline i ostalog jagodičastog voća, ali kako naša firma nema problema s tržištem i vjerujući u vlastite snage, krenuli smo u ovaj projekat. Imamo osigurano tržište u Turskoj i širom Evrope tako da kada je u pitanju otkup i količine proizvoda, mi zaista nemamo nikakvih problema. Htjeli smo da mjesto naše investicije bude baš Cazin i smatramo ovaj projekat jačanjem veza naših dviju zemalja“, kaže Turan.\n„Ovo je velika investicija za Cazin, ali i cijeli Unsko- sanski kanton. Gospodin Turan i njegovi saradnici su pokazali zaista jedan veliki entuzijazam i duže vrijeme su se borili s brojnim administrativnim preprekama kako bi došlo do uspostave ovakve fabrike i tehnologija koje omogućavaju i veću cijenu proizvoda i sigurnost za poljoprivredne proizvođače. Naravno da je trenutno kod domaćih poljoprivrednih proizvođača prisutno opravdano nepovjerenje, ali zbog ozbiljnosti same ove kompanije koja posluje od Turske do Švicarske i ostatka zapadne Evrope, siguran sam da će se stvari vrlo brzo promijeniti“, istaknuo je gradonačelnik Cazina Nermin Ogrešević prilikom obilaska postrojenja.\nSkupa s gradonačelnikom novu fabriku je obišao i kantonalni ministar privrede Nijaz Kadirić.\n„Prvi put će se na našem kantonu otkupljivati svježe voće koje će se kao takvo i prodavati i imaće tu dodanu vrijednost zbog čega vjerujem i da će i naši proizvođači imati bolju otkupnu cijenu jer ovdje se malina i drugo jagodičasto voće neće zamrzavati i neće biti industrijski proizvod nego će se kao svježproizvod plasirati na tržište zemalja EU“, kazao je ministar Kadirić.\nOsim hladnjača, u gornjem dijelu objekta planirana je instalacija modernih postrojenja za sušenje odnosno dehidraciju voća što će dodatno proširiti kapacitete fabrike. „Agriverde“, kako se zove novoosnovana tursko- cazinska firma, u narednom će periodu sigurno donijeti još puno dobrih vijesti od direktnog i indirektnog zapošljavanja velikog broja radnika do plasmana domaćih proizvoda u inozemstvo i nastavka modernizacije fabričkih postrojenja.\n„Nećemo odustati od ostvarivanja međusobnog povjerenja između nas i domaćih poljoprivrednih proizvođača jer nam je jedini cilj uspješan projekat koji će biti primjer i ohrabrenje svim ostalim investitorima koje ovdje očekujemo“, poručio je Džemil Turan, vlasnik i osnivač „Agriverde“ d.o.o.\nKategorija: Voćarstvo i povrtarstvo Tagovi: hladnjača, vesti, voće


KLUB SDA: PRAVDANJEM NASILJA SDP UGROŽAVA ŽIVOTE LJEKARA I PACIJENATA | Hayat.ba\nU saopćenju se navodi da iz Vlade KS, koju čini i SDP, traje neprestana kampanja protiv ljekara Kliničkog centra, čime je i kreirana atmosfera koja je dovela do oružanih prijetnji dr. Edi Hasanbegoviću i njegovoj porodici.\n– Ovakvim prijetnjama i unošenjem straha među doktore, ugrožava se cjelokupan zdravstveni sistem a time i zdravlje hiljada pacijenata. Kako da ljekari normalno objavljaju svoj posao i spašavaju zdravlje i živote građana, ako su im ovakvim napadima svakodnevno ugroženi vlastiti životi?! Da imaju i zrno morala, ozbiljnosti i osjećaja odgovornosti, iz SDP-a ne bi vršili harangu koja motiviše ovakve nasilne napade na ljekare. Takvo huškanje je vidljivo i u njihovom saopćenju, gdje poslije formalne i blage osude napada, ponovo progovara jezik mržnje i pokušaj da se napad na ljekare i njihove porodice opravda – saopćeno je iz SDA.\nTvrde i da je u vrijeme kada je SDP bio na vlasti KCUS bio doveden na ivicu propasti, sa nagomilanim dugovima, korupcijom i potpunom dezorganizacijom, dok je menadžment na čelu sa prof. dr. Sebijom Izetbegović smanjio dugovanja i povećao efikasnost te da uživa punu podrška nekoliko hiljada zaposlenih na KCUS-u.\nIzuzetak čini, kako navode, nekoliko pojedinaca “koji su zbog svojih ličnih interesa, privatnih klinika i nespremnosti da se povinuju neophodnoj disciplini napustili Klinički centar”.


Svi smo mi u Srbiji pomalo Aleksandar Vučić | MIŠLJENJA | Al Jazeera\nVrh cinizma je da kampanja Aleksandra Vučića treba nositi slogan 'Za našu decu', pišr autor\nU dokumentarnom filmu Vladalac o Aleksandru Vučiću, koji je nedavno emitovan na Televiziji N1, karikaturista Dušan Petričić kaže da bi bilo dobro da se istraživanjem proveri prisutna u javnosti teza da je Vučić autokrata zato što većina u Srbiji upravo hoće takvog vođu. U atmosferi izvesnosti prolećnih izbora, manje je važno kada i kako će sa vlasti pasti Vučić, već ko će posle njega doći. Zato je neophodno tražiti odgovor na pitanje zašto se u Srbiji ideologija nacionalizma već tri decenije ne menja, kao ni partijski lideri, koji se, kada dođu na vlast, podjednako autokratski ponašaju? I može li se prekinuti taj ponavljajući Dan mrmota od Slobodana Miloševića do Aleksandra Vučića?\nLitije i pokušaj nove balvan-revolucije u Crnoj Gori je ništa drugo do posledica nesuočavanja sa prošlošću i nerazumevanje uzroka koji su doveli do ratova 90-tih. Za jedne je SFR Jugoslavija bila antifašistička, sekularna i socijalistička zajednica naroda i narodnosti, a za druge još uvek je Jugoslavija nostalgija za dobro prikrivenom velikosrpskom idejom, za kojom se rado pušta suza na pesme Lepe Brene i maše glavom u smislu “šta im je falilo”.\nAlbanski i mađarski u Skupštini Srbije\nNije tada, a niko ni sada, pokušao da zamisli kako je bilo neslavenskim zajednicama živeti u SFRJ i ustajati na himnu “Hej, Sloveni”. Da li je SFRJ, kao “Evropska zajednica u malom”, mogla da opstane sa jakim elementima šovinističkog obrazovanja i vaspitanja da smo mi najbolji, da nam niko ništa ne može i da nam niko ne treba – ni, Zapad, ni kapitalizam. Kako u svojoj prozi zapaža Aleksandar Hemon, parafraziram, teren za zločine počinjene u Bosni i Hercegovini nastajao je godinama ranije, kroz obrazovni program epskog uzdizanja progona poturica. Uostalom, to je bila inspiracija i za genocidni guslarski poj Radovana Karadžića. Da li smo zbog toga spremni da se u javnosti cenzurišu, a u akademskim krugovima iz drugog ugla tumače dela Petra II Petrovića Njegoša?\nNe treba ići ni toliko daleko u prošlost, da li smo zbog političke korektnosti u Vojvodini i Srbiji spremni u elektronskim medijima cenzurisati vickaste ispade Đorđa Balaševića o vozovima sa dođošima ili stigme onih što na Kosovu lome bagrenje? Najbolji indikator sakrivenog nacionalizma u velikom delu populacije nesumnjivo je – pitanje nezavisnosti Kosova. Poznato je da je u raznim oscilacijama, uvek 70 do 80 odsto ispitanika u Srbiji protiv nezavisnosti Kosova. Međutim, da li je onda zamislivo da se u demokratskoj Srbiji, kojoj bi sastavni deo bilo Kosovo, u Narodnoj skupštini govori albanski, ili da predsednik parlamenta po nacionalnosti bude Albanac? Pokušajte da zamislite samo političare kako sa slušalicama na ušima sa prevodom na srpski prate rad parlamenta u zajedničkoj državi sa dve pokrajine, Vojvodinom i Kosovom, gde se poslanici za govornicom obraćaju na albanskom ili mađarskom jeziku. Gotovo da je takva slika u žanru fantastike i nemoguće ju je stvoriti čak ni kod onih najumerenijih političara…\nA to znači da je Kosovo samo teritorija bez ljudskih duša. Bez ikakve odgovornosti za skoro dva miliona ljudi koji su tu teritoriju naseljavali i do konflikta. Kao i po pitanju zločina i haških presuda, ljudski životi su samo apstrakcija, što je osnova duboke hipokrizije u srpskom društvu. Zato i ne čudi zašto skoro da u Srbiji generalno nema adekvatne reakcije na višedecenijski problem ukradenih beba i poziv na njegovo rešavanje. Ni vlast (sam Vučić prednjači u zloupotrebi dece u dnevnopolitičke svrhe), ni opozicija ne vide važnost da se taj problem podigne na najviši nivo, a odgovorni privedu pravdi.\nNaša djeca i njihove bebe\nVrh cinizma je da Vučićeva kampanja treba da nosi slogan “Za našu decu”. Ne govori se o nestalim bebama ni na opozicionim protestima, ni u raznim sporazumima sa narodom, pa se bloger Tibor Jona opravdano pita kako to da čak ni crkvu, ni desnicu, koji se toliko zaklinju u porodicu i decu, ne zanima to potresno pitanje i ne smeta im postojanje mafije koja decenijama krade bebe, a da se roditelje namiruje novcem kao “subvenciju za marvu bez ikakve kazne za počinioce?”\nIronično rečeno, i Zapad je pomalo Vučić, pogotovo svojom sasvim neprikrivenom podrškom stabilokratiji, kojom kao da želi da se jasno da do znanja da je pilot projekat demokratije u Srbiji od 2000. godine propao i da ta zemlja u stvari i ne zaslužuje bolje od Vučića. Da nisu možda u velikim (geo)političkim igrama prevelika očekivanja od pojedinca, tog malog uplašenog i osiromašenog čoveka?\nNikako, svako od nas u Srbiji samo treba stati pred ogledalo, odbaciti hroničnu dvoličnost i jednom za svagda raščistiti nekoliko stvari: tradiciju i veru ostaviti iza kućnog praga, obnoviti ili nanovo naučiti azbuku antifašizma, suočiti se sa zločinima koji su u ime građana Srbije tokom 90-tih počinjeni (posebno genocid u Bosni i Hercegovini). I na kraju uzeti zlatnu glasačku polugu, koja je u rukama svakog, i reći – neću više da glasam za one koji su pobili hiljade i unesrećili milione.


Policija ispred Glavnog poštanskog centra u Zemunu - Televizija Kopernikus TV K::CN\nPredsednik tog sindikata, Zoran Pavlović je rekao da je jutros oko 5.00 sati ispred Glavnog poštanskog centra policija legitimisala i udaljavala zaposlene koji su iskazivali nezadovoljstvo zbog svog teškog materijalnog položaja i stanja u JP „Pošte Srbije“.\n„Tom prilikom privedena su dvojica kolega iz GPC-a zbog neposedovanja ličnih dokumenata. Nakon obavljenih procedura u Policijskoj stanici Zemun, pušteni su oko 07.00 časova“, navedeno je u saopštenju.\n„U istoriji Pošte s tradicijom od 177 godina, ovo je najveći i najduži protest. Nemamo nameru da se sukobljavamo s policijom, nećemo odustati ni od jednog našeg zahteva, samo ćemo promeniti metode naše sindikalne borbe. Kuda i kako dalje do početka štrajka najavljenog za 21. novembar, dogovorićemo se sutra sa učesnicima protesta“, navedeno je u saopštenju.\nZatraženo je razrešenje direktorke Pošte Srbije Mire Petrović i što hitniji izbor direktora na osnovu već sprovedenog konkursa, zatim razrešenje predsedn..ika i članova Nadzornog odbora i utvrdjivanje odgovornost predstavnika poslovodstva zbog pritisaka i pretnji zaposlenima i sindikalnim aktivistima.\nPremijerka Srbije Ana Brnabić je 10. oktobra razgovarala sa predstavnici reprezentativnih sindikata Pošte Srbije i vršiocem dužnosti direktora tog preduzeća Mirom Petrović, kada je dogovorena isplata zarade zaposlenima iz dobiti preduzeća. Na tom sastanku je dogovoreno i da se dodatno analizira poslovanje preduzeća i da se nastavi dijalog o daljem održivom rastu socijalno-ekonomskog položaja zaposlenih.


EIB će uložiti 50 miliona eura za podršku zelenom oporavku i dekarbonizaciji crnogorske privrede – Bankar.me\nNovember 24, 2021 CRNA GORA, FINANSIJE, SVE VIJESTI Leave a comment\nEvropska investiciona banka (EIB), Banka Evropske unije, pozajmiće 50 miliona eura Investiciono-razvojnom fondu Crne Gore (IRF) za podršku bržem oporavku lokalne privrede od COVID-19 i pomoći će u uvođenju praksi energetske efikasnosti među malim preduzećima u zemlji. Ugovor o finansiranju između Evropske investicione banke i Investiciono razvojnog fonda A.D. za finansiranje malih i srednjih preduzeća, klimatskih i prioritetnih projekata potpisan danas tokom onlajn ceremonije stvara novi izvor pristupačnijeg finansiranja za crnogorske kompanije koje posluju u sektorima infrastrukture, industrije, transporta, inovacija, poljoprivrede i turizma – sektorima koji su najteže pogođenima pandemijom.\nSredstva će biti dostupna pod povoljnim uslovima za pomoć malim i srednjim preduzećima (MSP) da adresiraju svoja pitanja likvidnosti, podrže otvaranje novih radnih mjesta, povećaju konkurentnost i poboljšaju praksu energetske efikasnosti. Zajam EIB-a je posljednja od mjera podrške Evropskog tima za brži oporavak regionalnih ekonomija od COVID-19 i efikasne klimatske mjere. Pruža prijeko potrebno finansiranje klimatske i ekološke održivosti za Zapadni Balkan kako bi se omogućio brži prelazak na održivu, zelenu i cirkularnu ekonomiju.\nLiliana Pavlova, potpredsjednica EIB-a koja je odgovorna za poslovanje u Crnoj Gori je istakla: “Ova operacija se bavi sa dva najvažnija globalna ekonomska i socijalna pitanja našeg vremena – oporavkom od COVID-19 i klimatskom akcijom. Kao klimatska banka EU, EIB namjerava da osigura da Crna Gora i Zapadni Balkan nastave da imaju koristi od pristupa pristupačnom finansiranju i tehničkoj pomoći za klimatske i zelene investicije. Klimatska akcija donosi neuporedive mogućnosti za društveni i ekonomski razvoj u regionu i EIB će raditi zajedno sa partnerima, kao što je IRF, kako bi osigurala da zelene investicije podstiču ekonomski i društveni razvoj, regionalnu integraciju, koheziju i proces pristupanja EU. Aktivno tražimo partnere širom regiona kako bi poboljšali energetsku efikasnost, smanjili karbonski otisak i transformisali regionalne ekonomije u konkurentnije i održivije ekonomije u regionu i Evropi.”\nIrena Radović, izvršna direktorica Investiciono-razvojnog fonda Crne Gore, je saopštila: “ Ekonomska kriza izazvana pandemijom COVID-19 i dalje je izvor neizvjesnosti, ali i predstavlja priliku za Crnu Goru da osigura otporan, inkluzivan i zeleni oporavak nakon pandemije. Visoko cijenimo naše (IRF) dugogodišnje partnerstvo sa EIB-om i današnji događaj. Kao crnogorska nacionalna finansijska razvojna institucija, ponosni smo i pasionirani što preuzimamo vodeću ulogu u zelenoj tranziciji i ekonomskoj transformaciji u bliskoj saradnji sa EIB-om i što smo prvi potpisnici takve operacije sa klimatskim djelovanjem na Zapadnom Balkanu. Ova operacija će dati dodatni podsticaj povećanju izgleda za brži zeleni i inkluzivni oporavak i pomoći lokalnim malim, srednjim i srednjim kapitalizovanim preduzećima da poboljšaju svoj društveni uticaj u rodnoj ravnopravnosti, zapošljavanju mladih i podstaknu kompanije da zapošljavaju ljude iz osjetljivih društvenih grupa. Kao takvo, ozelenjavanje crnogorske privrede postaje odlučujući faktor u našoj konkurentnosti i sposobnosti da privučemo međunarodna finansijska sredstva i investicije.”\nMilojko Spajić, Ministar finansija i socijalnog staranja u Vladi Crne Gore, je rekao: “ Činimo sve da u ovim izazovnim vremenima poboljšamo standard naših građana, a tome doprinosimo i kroz osnaživanje rada mikro, malih i srednjih preduzeća. Ona čine preko 98% ukupnog broja postojećih preduzeća i ostvaruju snažan uticaj na stabilan ekonomski razvoj i stvaranje uslova da Crna Gora bude nova članica EU. Njihov razvoj dovodi do rasta BDP-a i znači otvaranje novih radnih mjesta! Sa druge strane ozeljenjavanje naše privrede je ono po čemu Crna Gora može postati jako konkurentna, kao mala zemlja velikih mogućnosti. Ova vrsta finansiranja pomoći će MMSP da, nakon pandemijske krize, svoje poslovanje učine ne samo održivim već i da ga unapređuju. Zahvalio bih se našim partnerima – EIB koja nam, prepoznajući važnost prelaska na zelenu ekonomiju, pomaže da mladima koji su budućnost Crne Gore obezbijedimo bolje i zdravije uslove za život.”\nOana Kristina Popa, EU Ambasador u Crnoj Gori, je kazala: „ Mala i srednja preduzeća (MSP) su okosnica crnogorske privrede, koja stvaraju većinu radnih mijesta i dodatu vrijednost. EU je dosljedno podržavala sektor malih i srednjih preduzeća, posebno kroz Instrument za pretpristupnu pomoć (IPA), pomažući im da se suoče sa izazovima i povećaju ukupnu konkurentnost privrede. Mi ćemo istrajati u našim naporima da podržimo MSP tokom perioda IPA III (2021-27). U kombinaciji sa pomoći EU malim i srednjim preduzećima u okviru IPA-e, ugovor o finansiranju EIB će omogućiti oporavak crnogorske privrede, kao i doprinijeti njenoj zelenoj tranziciji.\nOvo je drugi kredit potpisan sa IRF-om od početka pandemije, nakon investicije od 50 miliona eura potpisanih u septembru 2020. za podršku oporavku preko 150 crnogorskih malih i srednjih preduzeća od COVID-19. Uključujući danas potpisan kredit, EIB i IRF su do danas potpisali šest operacija, čime su crnogorskoj ekonomiji omogućene investicije od 470 miliona eura.\nNajnovija operacija će, takođe, doprinijeti stvaranju novih mogućnosti za zapošljavanje mladih, kroz posebne uslove kredita obezbeđene u okviru Evropske inicijative za zapošljavanje i obuku mladih za Zapadni Balkan (EYET). Francuska Agencija za Razvoj, takođe, sufinansira IRF i pruža tehničku pomoć za podršku IRF-u u razvoju strategije, smjernica i resursa za ulaganja u klimatske akcije.\nPOJMOVIEIB - Evropska Investiciona Banka EIB Crna Gora\nPrevious Ugovorom o saradnji Univerziteta Crne Gore i Hipotekarne banke svim studentima UCG biće olakšana potraga za poslom\nSljedeći Milan Ljiljanić novi v.d. Monteputa


Republika Srpska plaća 80.000 dolara mjesečno američkoj kompaniji za lobiranje - CdM\nZa 80.000 dolara mjesečno, Republika Srpska (RS) će u periodu od godine dana unajmiti američku advokatsku kompaniju za savjetovanje i lobiranje ‘McGinnis Lochridge’ kako bi ih savjetovala i predstavljala u pravnim međunarodnim pitanjima, podaci su prikazani u pismu namjere kojeg je američki advokat poslao krajem decembra prošle godine Ministarstvu ekonomije i regionalne saradnje Republike Srpske.\nPodaci takođe pokazuju da je ministar Klokić pristao i potpisao pismo namjere 5. februara ove godine.\nMinistar ekonomije i regionalne saradnje Republike Srpske Zlatan Klokić nije želio za RSE da komentariše dokument kojeg je objavilo američko Ministarstvo pravde.\nPored toga, obaveze advokatske firme iz Teksasa biće da savjetuje po pitanju odnosa sa međunarodnom zajednicom, zatim pravnih pitanja koja se odnose na usklađivanje institucija i zakona Republike Srpske i Bosne i Hercegovine sa ustavnim okvirom BiH u skladu sa Dejtonskim mirovnim sporazumom.\nTakođe, prema podacima pisma namjere, ‘McGinnis Lochridge LLP’ savjetovaće vladu Republike Srpske po pitanju usklađivanja zakona i institucija BiH i RS-a sa evropskim standardima u vezi sa pristupanjem Evropskoj uniji.\nPredsjednik Predsjedništva BiH Milorad Dodik (D) i novi američki ambasador Eric George Nelson (L) u razgovoru 19. februara 2019.\nAngažman između teksaške kompanije i Republike Srpske dogovoren je na period od godinu, sa početkom od 1. januara ove godine.\nTagsadvokatska kancelarija lobiranje Milorad Dodik republika Srpska SAD\nA okle ne bi on je patriota veliki\njeli to ona Dodikova kompanija sto preko nje otplacuje one vile po Srbiji\njesu par slika im se ne urekla


Srbi prekinuli proteste na Jarinju\nSrbi na Jarinju, 4. decembar 2012.\nSrbi sa severa Kosova doneli su u petak odluku da privremeno prekinu proteste na Jarinju, organizovane zbog izgradnje integrisanog prelaza na toj lokaciji.\nOdluka je doneta jednoglasno, ali su pre glasanja sednicu napustili odbornici SRS.\nU zaključcima sa zajedničke sednice je navedeno da Srbi sa severa od Vlade Srbije očekuju obustavu započetih radova na Jarinju.\nTakođe se ističe da opštine i građani sa severa Kosova ostaju dosledni u stavu da ne prihvataju uspostavljanje granica sa Srbijom na Jarinju i Brnjaku, da ne prihvataju institucije iz Prištine i da se sva otvorena pitanja moraju rešavati nenasilnim i političkim sredstvima u okviru Rezolucije 1244.\nNaglašava se da je Ustavni sud Srbije dužan da oceni ustavnost donetih uredbi i sporazuma s tim u vezi.\nOdbornici su upoznati sa zaključkom Vlade Srbije od 6. decembra, a određene tačke tog zaključka shvataju kao pisanu garanciju Vlade za slobodno kretanje robe i građana severa Kosova, preko prelaza Jarinje i Brnjak, do postizanja konačnog dogovora.\n"Odbornici očekuju da Narodna skupština potvrdi garancije Vlade kroz odgovarajuću skupštinsku rezoluciju", navedeno je u dokumentu.\nOd najviših državnih organa odbornici su zahtevali puno učešće Srba sa Kosova oko izrade platforme i utvrđivanaja zajedničke politike o Kosovu.


Zorica Marković iskreno o svim zadrugarima, ipak meta joj je Saška Karan! - ShowBiz - Region - Vesti - Svet Plus\n11:36 14. FEB 2018.\nPevačica misli da su Saška Karan i Lepi Mića previše zatalasali i da nemaju ni obraza ni stida. Misle da je to njihov rijaliti, a Saški svakako treba skratiti rep, kaže Zorica, jer je "čačkala" i prešla sve granice. Smatra da Saška sve radi na silu, kako bi ostavila utisak, pa ako bude sledećeg rijalitija da ponovo bude pozvana: "Ona mi je baš onako cilj ako uđem" - odlučna je Zorica.\nOsvrnula se i na Kijinu situaciju, s`obzirom da je ranije javno stala na njenu stranu: "Imala je veliku šansu da bude jedan od glavnih favorita da nije otišla u krevet sa Filipom, i to na veoma sraman način. Tresu onu kuću, hoće da se sruši sve… Stvarno sam se razočarala u svakom smislu reči. Ja Filipa volim, ali njemu je svejedno da li je s Kijom, Mijom, Macom, Cucom. Kija je veoma nisko pala, obrukala se baš, ispade ova što otima muževe bolja od nje". O Slobi nema neko lepo mišljenje, kaže da je mamlaz i da ne zna gde je došao, a gde je pošao, dok o Luni kaže da ona ima neku svoju prošlost koja ju je obeležila. Žao joj je što Kija nije izdržala do kraja: "Pokazla je da je nestabilna i baš je ljosnula. Gore je to što je ona uradila nego Luna i Sloba. Ljubomora je bila prisutna dosad kod ove male, ne znam kako se zove, nisam sigurna da joj je kršteno ime Luna. Ni prezime joj nije Đogani nego Gazmen, koliko ja znam. Ne volim ljude koji skrivaju svoj identitet."\nZorica Marković, kao i dobar deo gledališta smatra da je veza između Andrije i Kije izmišljenja ali i da postoji mogućnost da je Sloba gej i da mu je možda zbog toga i pukao brak.\nŠto se tiče Mace, kaže da se na nju sažalio veliki broj ljudi jer ima tužnu životnu priču i jadnu facu: "I od gorih devojaka se naprave lepe, pa bi mogla da poradi na sebi ako hoće da se bavi tim poslom. Poštujem ljude koji nju podržavaju, oni su za poštovanje a ne Maca. Da nije njih, šta bi ona jadna."\nMiljana Kulić joj se dopada, smatra da je rijaliti igrač broj jedan, iskrena, realna, ume da poklopi sagovornika na kulturan način. O Gordani Džehverović misli da je od onih žena što se svađaju na selu preko tarabe, takvu i boju glasa ima i kad krene, ne prestaje: " Nije pristrasna kao majka, lepo je vaspitala Teodoru, ali ova mala je drčna do zla boga."\nZorica MarkovicZadrugaSlobaLunaKijaMiljana KulicSaska KaranLepi MicaGordana DzehverovicMacashow biztop show bizTop vesti


Sjeverna Koreja prijeti ratom – Informer\nZbog vojnih vježbi Južne Koreje i SAD-a na Korejskom poluotoku Sjeverna Koreja danas je zaprijetila ratom.\nOdmah što su SAD i Južna Koreja započeli su s vojnim vježbama na Korejskom poluotoku, Sjeverna Koreja uputila je upozorenje da trebaju prestati, izvještava BBC.\nIz Južne Koreje poručili su da su vježbe isključivo odbrambenog karaktera, a Sjeverna Koreja nazvala je vježbe neoprostivim prekršajem i pokušajem za izazivanje rata, a putem medija su objavili da su spremni odgovoriti na prijetnje.\nOko 2.000 američkih vojnika boravi u Južnoj Koreji zbog ovih vježbi, a oko 800 ih je još postavljeno u bazama izvan zemlje.\nSAD su izdale saopćenje tvrdeći da je Sjeverna Koreja obaviještena te kako će vježbe nadzirati promatrači iz drugih zemalja. Da bi se tako osiguralo da nije prekršena ni jedna stavka iz ugovora koji je potpisan na kraju rata korejskog rata.


SEEbiz.eu / BA / Devizne rezerve NBS 11,17 milijardi evra na kraju septembra\ndevizne rezerve NBS Narodna banka Srbije\nDevizne rezerve NBS 11,17 milijardi evra na kraju septembra\nDatum objave: 11.10.2018. - 15:16:15\nBEOGRAD - Devizne rezerve Narodne banke Srbije iznosile su na kraju septembra 11,17 milijardi evra, što je za 153,2 miliona evra manje nego na kraju avgusta.\nDeviznim rezervama na ovom nivou obezbeđuje se pokrivenost novčane mase M1 od 191 odsto i oko šest meseci uvoza robe i usluga, što je gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama, saopšteno je iz NBS.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju septembra iznosile su 9,31 milijardi evra, što je za 144 miliona evra manje nego na kraju avgusta.\nSmanjenje deviznih rezervi u septembru u celosti je rezultat nastojanja države da, u ambijentu ostvarenih dobrih fiskalnih rezultata, nastavi proces smanjivanja svojih deviznih obaveza (neto 193,7 miliona evra), po osnovu kredita i hartija od vrednosti, što doprinosi daljem smanjenju javnog duga i poboljšanju njegove valutne strukture.\nU pravcu povećanja deviznih rezervi delovali su neto prilivi po osnovu donacija, upravljanja deviznim rezervama i drugim osnovima (ukupno 69,5 miliona evra), a zabeležen je i pozitivan uticaj tržišnih faktora (neto 8,7 miliona evra).\nNavedeni prilivi bili su više nego dvostruko veći od realizovanih odliva iz devizne obavezne rezerve po osnovu uobičajene aktivnosti banaka i drugim osnovima, u ukupnom neto iznosu od 37,7 miliona evra.\nObim realizovane trgovine devizama na međubankarskom deviznom tržištu u septembru iznosio je 488,8 miliona evra i bio je za 5,5 miliona veći nego u prethodnom mesecu.\nU prvih devet meseci ove godine u međubankarskoj trgovini realizovano je ukupno 5,14 milijardi evra.\nU septembru je zabeležena nominalna deprecijacija dinara u odnosu na evro od 0,1 odsto, a NBS je u tom mesecu intervenisala na međubankarskom deviznom tržištu kupovinom 10 miliona evra i prodajom 15 miliona u cilju ublažavanja prekomernih kratkoročnih oscilacija kursa.


Algotech implementirao call-centar u kompaniji "Delta Generali"\nAlgotech implementirao call-centar u kompaniji “Delta Generali” – Personal magazin\nMarketing & PRSoftware\nAlgotech implementirao call-centar u kompaniji “Delta Generali”\nNovi multikanalni call-centar u osiguravajuću kuću “Delta Generali” instalirala je kompanija “Algotech“, regionalni provajder rešenja za kontakt centre u ovom delu Evrope. Implementirani multikanalni kontakt centar omogući će klijentima da…\nNovi multikanalni call-centar u osiguravajuću kuću “Delta Generali” instalirala je kompanija “Algotech“, regionalni provajder rešenja za kontakt centre u ovom delu Evrope. Implementirani multikanalni kontakt centar omogući će klijentima da dobiju sve informacije putem nekoliko kanala komunikacije, uključujući telefon, e-mail, web chat, faks.\nOsiguranicima “Delta Generali” sada je omogućeno da jednostavno i brzo dođu do informacija o statusu svoje polise, posebnim zahtevima, dodatnim pogodnostima ili promotivnim aktivnostima.\n– Implementiranjem novog kontakt centra multikanalnog pristupa informaciji, želimo da unapredimo komunikaciju između korisnika osiguranja i naše kuće. Besplatni poziv građani mogu obaviti putem fiksne telefonije na broj 0800353707 ili sa mobilnog na broj 011 222 0 555, ali taj poziv se plaća – kaže Ratko Živković, direktor marketinga u “Delta Generali Osiguranju”.\nAleksandar Bakoč, direktor kompanije “Algotech” naglasio je da implementacijom najsavremenijeg “Avaya” telekomunikacionog sistema, “Delta Generali Osiguranje” pokazuje da posluje po visokim standardima, kao i da je kontakt centar projektovan za specifične potrebe “Delta Generali Osiguranja” i ne može se koristiti u drugim osiguravajućim kućama.\nAlgotech implementirao call-centar u kompaniji “Delta Generali” was last modified: June 1st, 2007 by Redakcija\nRevolucionarni Siemensov prototip\nMS Surface Computer\nNova istraživanja ističu efikasnost oglasa u trajanju...


Košarkaši Mornara iz Bara porazom od Partizana rezultatom 91:77 večeras u Laktašima, u četvrtfinalu ABA Superkupa, krenuli su u novu sezonu, u kojoj će prvi put u istoriji nastupati u Eurokupu, ali i braniti F4 ABA lige i šampionsku titulu u Crnoj Gori.\nKošarkaši Mornara poraženi su u Laktašima od beogradskog Partizana 77:91 u prvom meču 1/4 finala Superkupa Aba lige zavrišivši tako takmičenje već na startu.\nKošarkaši Budućnost VOLI-ja i Mornara sjutra veče će odigrati prve zvanične mečeve za sezonu 2018/19. Prvi će na teren u 1/4 finalu Superkupa ABA lige koji se održava u Laktašima istrčati Barani, koji se u 18 časova sastaju sa Partizanom.\nNije odigrao nijedan zvanični meč u dresu Mornara, a već je dobio otkaz u barskom klubu: Amerikanca sa jermenskim pasošem Andrea Spajta Mrtičjana nećemo gledati naredne sezone u redovima crnogorskog šampiona.\nOdlična generalna proba pred Superkup, Mornar se revanširao FMP-u\nU poslednjem kontrolnom meču pred početak takmičarske sezone košarkaši Mornara savladali su FMP u Železniku rezultatom 82:86, revanširavši mu se za jučerašnji ubjedljiv poraz.\nMornar dovodi 7. pojačanje, stiže Nikola Rebić\nBivši košarkaš Crvene zvezde, Mege i Bilbaa Nikola Rebić novi je igrač barskog Mornara, objavio je njegov menadžer Miško Ražnatović na svom Twitter nalogu.\nMornar ubjedljivo poražen od FMP-a\nKošarkaši Mornara izgubili su od FMP-a rezultatom 79:58 u poslljednjoj pripremnoj utakmici pred početak sezone. "Panteri" su u većem dijelu meča dominirali, a Mornar teško da je mogao bolje da prođe kada je imao čak 25 izgubljenih lopti, ali i svega 37 odsto pogođenih šuteva iz igre.\nMornar savladao Novosibirsk\nKošarkaši Mornara zabilježili su i treću pobjedu u kontrolnim utakmicama prije sjutrašnjeg puta u Beograd gdje će 17. i 18. septembra odigrati dvije utakmice protiv FMP-a.


Kolicija SNSD i DNS nastaviće da traje, ali odnosi među partnerima nisu harmonični kako su ih na konferenciji za novinare predstavili predsednici stranaka Milorad Dodik i Marko Pavić, tvrde izvori „EuroBlica“.\nJedan od saopštenih zaključaka bio je da će ove dve stranke, plus Socijalistička partija, ponovo zajednički nastupiti na sledećim opštim izborima u BiH. Postavljeni cilj je pobeda na svim nivoima.\nMada su i Pavić i Dodik saglasni da bi i u ovom trenutku „pomeli“ Savez za promene, naši izvori tvrde da se na zajedničkoj sednici predsedništava stranaka na Mrakovici u ponedeljak desio čudan momenat kada je Pavić saopštio da DNS još nije definitivno odlučio da li će u oktobru 2018. ići zajedno sa SNSD!?\n- Na kraju je rečeno da se formulacija o zajedničkom nastupu na izborima javno koristi, ali da će se organi DNS o tome ipak izjasniti. Takođe, odmah na početku sednice Pavić se žestoko obrušio na Javni RTV servis RS tvrdeći da DNS nije dovoljno predstavljen – tvrde izvori „EuroBlica“.\nSastanak SNSD i DNS na Mrakovici: “Ovo je najdugovečnija koalicija na Balkanu”\nPrema njihovim rečima, Pavić je imao i mnogo zamerki na popustljivost SNSD prema Ujedinjenoj Srpskoj (US) i njenom predsedniku Nenadu Stevandiću, koji formalno nije deo vladajuće koalicije, ali je u Narodnoj skupštini RS često bio ključan za većinu.\nGurnuti u zapećak\nKako saznajemo, Pavić je naglasio da ne dolazi u obzir eventualna podrška Stevandiću za bilo koju funkciju.\n- Više problema postoji na terenu, gde US vrbuje članstvo DNS da pređe kod njega. Ako su odnosi zaista iskreni, onda se to ne sme dešavati. Na nivou RS šta god traži, to i dobije. Normalno je da je DNS reagovao jer oseća da je, iako dugogodišnji partner SNSD, gurnut u zapećak u korist Stevandića – pričaju naši sagovornici.\nKako saznajemo, rukovodstvo DNS je koalicionim partnerima saopštilo da i dalje ima rezervu prema predloženoj rezoluciji o zaštiti ustavnog poretka RS i proglašenju vojne neutralnosti koja će se naći pred poslanicima na sledećoj sednici Narodne skupštine.\nFormalno će predložiti amandman na dokument, mada bi bili srećni kada bi se sačekalo neko vreme sa usvajanjem rezolucije iza koje trenutno ne stoje. Takođe su podsetili da DNS ni ranije nije glasao za rezoluciju o evroatlanstkim integracijama, koja bi trebalo da bude poništena usvajanjem nove.\nPrema našim saznanjima, ništa konkretno nije dogovoreno ni kada je reč o problemima u javnim preduzećima. Pošlo se od Dodikove teze da direktore gubitaša treba smeniti, ali je vrlo brzo usledila kontrateza iz DNS da nigde u Evropi železnice ne posluju pozitivno, čime su stali iza svog direktora „Željeznica RS“ Dragana Savanovića.\n- U narednih 30 dana u svim lokalnim zajednicama u Srpskoj biće analizirani međusobni odnosi SNSD i DNS da bi bilo postignuto jedinstvo, ali je teško očekivati da u tom periodu sve nesuglasice budu rešene. Liči na to da DNS pravi neku izlaznu strategiju – zaključuje izvor „EuroBlica“.\nMeđutim, članica Predsedništva SNSD Dušanka Majkić smatra da će SNSD i na iduće izbore zajedno sa sadašnjim koalicionim parterima i da će nakon toga ponovo da formiraju vladu.\n- To što će DNS na stranačkim organima naknadno doneti odluku je samo formalnost. Mnogo toga smo prošli zajedno da bismo se razišli. Ako su postojali problemi, oni su zbog nedostatka komunikacije. Nije dovoljno da je redovno imaju samo predsednici stranaka, nego i ostali u strankama. Što se tiče pominjanja javnih preduzeća, videće se na kraju godine ko posluje u gubitku. Međutim, i tu treba napraviti razliku. Primera radi, železnice svugde zavise od pomoći države, direktor „Aerodroma RS“ nije jedini krivac što nema dovoljno putnika – kaže Majkićeva za „EuroBlic“.\nNenad Stevandić za „EuroBlic“ kaže da nije čuo da ga je Pavić pominjao na Mrakovici, a ukoliko i jeste, smatra da je to manje važno od truda i želje Ujedinjene Srpske da bude u dobrim odnosima sa svima.\n- Trudimo se da nikome ne smeta napredovanje US, a građani će odlučiti gde će se politički angažovati i za koga će glasati – kaže Stevandić.